
Cicero cum saepius praecepta dicendi litteris man- 
daverit neque in hoc genere iisdem semper steterit iu- 
diciis, iniquum est de universis eius scriptis rhetoricis 
existimare velle, nisi utrumque et quae senserit novissi- 
ma et quibus ad eas sententias pervenerit viis appareat. 
Quorum tamen neutrum putamus totum esse patefactum 
et inlustratum. Erit autem fortasse ad haec incommoda 
deminuenda haud inutile nonnuUa de Partitionibus Ora- 
toriis TuUianis disputare. Nam primum neque anno 
post Romam conditam quarto et septingentesimo, ut 
Handio videbatur^), libellum scriptum esse arbitramur 
neque quatuor post annis, Caesare tertium et Lepido con- 
sulibus, ut Corradus, Reuschius, Drumannus, Pideritius, 
Sauppius censuerunt^), neque, ut quidam, quod satis pro- 
babile sit quin indagari queat dubitamus^); deinde non 
ea qua decet cura ab interpretibus videmus explicari 
quid potissimum ad artem rhetoricam elaborandam scrip- 
tor adferre studuerit; quid vero Partitionibus voluerit 



1) Cf. Encyclop. Erschii et Gruberi, vol. XVII., p. 211 (b). 

^) Cf. Sebastiani Corradi Quaesturam, ed. Bonn. a. 1555 (ed. 
■et. a lo. Aug. Ernesti, Lips. a. 1754; v. hanc ed. p. 265 sqq.); 

Erhardi Reuschii disquisitionem de M. T. C. Part. Or., ed. 
Helmstadii a. 1723; 

Drumann, Geschichte Roms, vol. VI. p. 293; 

Ciceros Partitiones Oratoriae, erkl. von K. W. Piderit, Leipzig, 
1867, prolegg. p. 7 sqq.; 

H. Sauppe, Gottinger gel. Anz., 1867, p. 1863 sqq. 

2) Cf. M. T. Ciceronis scripta quae manserunt omnia, recog. a 
C. F. W. Muellero, Lips. 1884 sqq., part. I. vol. I. p. XIX. 

adsequi praeterquam quod in ipsa arte versaretur, tem- 
pore scribendi incognito perspici penitus non potest; 
quaestionem denique quae est de proximis libelli fonti- 
bus homines docti breviter adhuc perstringendo paene 
integram reliquerunt. Hoc igitur agimus ut, si modo id 
contigerit, accuratius definiamus quando et cur et qui- 
bus sit adminiculis opusculum de quo quaeritur conscrip- 
tum. Et quamquam tria de quibus disceptetur proponimus, 
ea et colligata inter se et idonea sunt quae una trac- 
tentur; viamque ad triplicem quam significavimus causam 
diiudicandam ita munire conabimur ut, paucis de sermo- 
nis ratione expositis ne illa neglecta amplius errores pa- 
riat, plenam Partitionum cum iis quae in reliquis Cice- 
ronis libris reperiuntur praeceptis oratoriis comparatio- 
nem instituamus neque alia omittamus adiungere quae- 
cumque sive e vita Ciceronis et patris et filii sive ali- 
unde repetita utiliter spectari posse ducamus. Sed ad 
id quod suscepimus adgrediamur. 

Facit igitur se in Partitionibus Cicero cum filio 
coUoquentem, ita ut Marco tantummodo interroganti ipse 
cum auctoritate respondeat. Quem in sermonem quod 
nuUo praemisso prooemio omnia quae hoc libro com- 
plexus est inclusit initioque ipsius dialogi aditum earum 
rerum de quibus praecepturus erat patefecit, rationem 
Platonicam secutus est, morem autem Aristotelium in eo 
quod principatum disputationis penes ipsum esse maluit 
(cf. ad Att. 13, 19, 4). Et tamen honorifico quodam 
modo secundas partes dedit filio, utpote qui rei non 
esset imperitus, itaque cuius potissimum causa libellum 
conscriberet significavit; quamquam inde coUigere non 
licet voluisse eum Partitiones minus quam Topica quae 
ad Trebatium misit in multorum manus venire (cf. top. 
19, 72). lam quibus causis adductus Cicero Partitione& 
sic conformaverit pro certo dici non potest. At Cato- 
nem Censorium ad Marcum filium de arte dicendi scrip- 



sisse scimus*), quae praecepta Ciceroni quin bene nota 
fuerint, non est quod dubitetur. Et ex eo quod ad nos 
pervenit fragmento libri Graeci, qui ratione quadam in- 
terrogandi et respondendi compositus et e fontibus Stoi- 
cis derivatus erat^), suspicari possumus Ciceronem iam 
sua aetate librum aliquem Graecum simili ratione con- 
scriptum vidisse. Ipse praeterea in Bruto (60, 218 sqq.) 
librum Curionis commemorat, in quo scriptorem se cum 
filio et cum Pansa coUoquentem fecisse omnemque illum 
sermonem e percontatione filii ductum esse ait. Erant 
autem tria haec exempla eiusmodi ut coniuncta aliquem 
ad eam dialogi rationem quam habent Partitiones insti- 
tuendam impellere possent. Cum igitur nihil extra ser- 
monem a patre cum filio habitum dicatur, nota dialogo- 
rum consuetudo non satis in hoc libello ab interpretibus 
perpensa breviter recognoscenda est; qua coUoquentes 
saepe inducuntur qui tempore designato una non fuerunt 
iisque ut dicta tribuuntur quae numquam dixerunt et 
quae plane sunt ficta tamquam facta referuntur quaque 
non minus libere tempus ipsum sermonis deligitur, ut 
aut idem sit quod tempus scribendi aut ab eo remotum 
idque aut brevi intervallo, velut in Bruto^ aut satis longo, 
velut in libris de oratore, aut tanto ut ad aetatem qua 
nondum scriptor natus sit redeatur, velut in Catone Ma- 
iore. Nec solum in sermone qui exponitur ipso hic mos 
dialogorum apparet sed interdum etiam in iis quae ab 
eo secreta prooemii loco ponuntur (cf. Acad. post.). 
Audaciae autem paulo minus tales habent licentiae cum 
is qui scribit omnino, nisi partibus in dialogo sumptis, 
ex sua persona non loquitur; qua tamen ratione non- 
numquam vera cum fictis ita permiscentur et confun- 

*) Cf. M. Catonis praeter librum de re rustica quae exstant, 
ed. ab H. lordan. Lips. 1860, pp. CI et 80. 

^) Cf. L. Spengel. Rhet. Gr. IL p. 1 sqq. et Mus. Rhen. a. 1863, 
p. 490. 

dimtur ut difficile sit ab his illa discernere et segregare 
minimeque liceat temere omnia quae sic dicuntur pro 
veris accipere. 

Sed quae de universa sermonis ratione exposuimus 
quem ad modum ad eas libelli partes quae sunt extra 
artem interpretandas pertineant, deinceps videamus. 
Quibus in partibus inductum videmus filium Latine ex 
patre cupientem audire quae Graece ab eo de ratione 
dicendi acceperit, si quidem patri satis sit otii idque ei 
placeat. Is autem nihil se studiis Marci anteferre de- 
monstrat summumque sibi esse otium quoniam aliquando 
Roma potuerit exire. Itaque petenti filio, ut mutatis 
partibus sibi a patre de iisdem rebus de quibus hic 
Graece soleat interrogare respondeatur, morem gerit 
libenter, cum sit illius hoc modo et voluntati satisfac- 
turus et scientiam rei tentaturus. Sic igitur in sermo- 
nem de doQtrina dicendi ingrediuntur (§§ 1, 2). Ex- 
plicatisque omnibus oratoriis partitionibus Academiam 
Cicero, unde eas effloruisse fatetur, laudibus efifert et 
quam ea sit oratori necessaria exponit. Ad quos fontes 
si Marcus ipso aliisve ducibus pervenerit, et melius eum 
Partitiones Oratorias, quas tantummodo indicia quaedam 
philosophiae Academicae haberi iubet, intellegere iisque 
multo maiora alia cognoscere posse ostendit. Quibus 
verbis excitatum filium tanto facit illorum studiorum 
desiderio flagrantem ut a patre munere significato nul- 
lum maius exspectet (§§ 139, 140). Voluit ergo Cicero 
tempus aliquod designari quo urbe modo relicta una 
cum filio rusticaretur isque etsi nondum se ad studium 
contulisset philosophiae, tamen de doctrina dicendi non 
pauca didicisset. Nec vero ex his elucet de verane 
quadam Cicero occasione an de ficta scribendo cogita- 
verit. Plus autem aliquanto quodque iis quae collegi- 
mus certius esset ad tempus scribendi definiendum per- 
suasum docti habuerunt se in iis quae enarravimus sen- 



sisse. Et, quasi niLllis ad hanc rem confirmandam opus 
esset argumentis, posuerunt iis quae de otio deque 
Roma exeundi potestate studiisque Marci philosophicis 
nondum susceptis dicuntur veram esse occasionem nota- 
tam, quae eius qui scriberet animo obversaretur, et sic 
terminum posse constitui post quem necessario Parti- 
tiones conscriptae viderentur. Cum enim perspicuum 
sit libellum non ante id tempus scriptum esse quo Cicero 
pro consule in Ciliciam profectus est isque, postquam 
exeunte fere anno qui Caesare dictatore iterum fuit in 
urbem rediit, primum eam proximo anno rursus relique- 
rit, negarunt ante hunc annum ab eo dici potuisse quae 
in Partitionibus Oratoriis de potestate Roma exeundi 
leguntur. Postea autem eas non esse editas aliis, de 
quibus infra dicendum erit, argumentis satisfacile esse 
probare duxerunt. Vix autem qui rem excusserint totam 
ita ad annum ab urbe condita septingentesimum octavum 
verba de quibus agimus, dummodo iis vera depingi cen- 
seant, spectare iudicabunt. Si enim illud quod dicitur 
verum est, ideo Ciceroni otium fuisse quod aliquando 
Roma exeundi potestas data esset, inde efficitur ut ei 
otium non fuerit in urbe. At Romae eo tempore inter- 
missa sua studia revocavit (cf. ad. fam. 9, 1, 2) ac 
medio mense Aprili ad Varronem scripsit uberiores se 
quam antea ex litteris capere fructus (ad fam. 9, 3, 2); 
pugnaque quae a. d. VIII. Id. April. ad Thapsum facta 
est (cf. Ov. Fast. 4, 377) nuntiata adhuc in urbe mane- 
bat (cf. ad fam. 9, 2), ut, cum paucis diebus post cla- 
dem Pompeianorum Cato mortem sibi consciverit, Cicero 
autem Brutum scripserit vivo ut videtur Catone (cf. 
Br. 31, 118), veri simile sit hunc librum Romae esse 
perfectum; ubi etiam postea eodem anno Ciceronem 
pristinis abiectis occupationibus in litteris versatum esse 
plures hoc tempore scriptae epistulae sunt testes (cf. ad 
fam. 9, 20, 3; 4, 4, 4; 9, 26; 12, 17). Quare ad id 

tempus referre occasionem designatam iis non Hcebat 
qui eam veram putabant. Aliud autem tempas signi- 
ficari tantum abest ut defendamus ut ne de uUa quidem 
occasione vera cogitari iubeamus. Cadunt enim, ut 
arbitramur, quae de urbe relinquenda otioque rustico 
dicuntur in locum quendam communem identidem in 
dialogis Ciceronis inductum. Ita in primo de finibus 
libro Torquatus, qui una cum Triario ad Ciceronem in 
Tusculanum venerat, ab eo petit, quoniam nacti eum 
sint aliquando otiosum, ut quid in Epicuro non probet 
sibi liceat audire (de fin. 1, 5, 13 sqq.). Itemque Cicero 
in sermonem quem tertio libro complectitur se quondam 
incidisse significat negotiis liberatum ac rure versantem. 
Postero enim die quam ludis commissis ex urbe profec- 
tus in Tusculanum se contulisset in bibliotheca pueri 
LucuUi, cuius in villam venisset ut inde commentarios 
quosdam Aristotelios depromeret quos legeret dum esset 
otiosus, se invenisse dicit M./Catonem multis Stoicorum 
libris circumfusum et sumnio in otio legentem atque 
inter eos coUoquentes ortam esse eam quam Bruto 
enarrat de Stoicis contro^rsiam (de fin. 3, §§ 7 — 10). 
Et in primo de legibus libro Arpini Ciceronem vide- 
mus commorantem unaque cum Attico et Quinto ad 
Lirem ambulantem et, quoniam vacui sint, sermonem in 
quem vocatur ab Attico suscipere paratum (cf. de leg. 1, 
§§ 1 — 14). Scripsit etiam alia Cicero eiusdem fere 
generis, ut in primo de re publica libro (9, 14) et in 
libris de natura deorum (1, 6, 15; 2, 1, 3) et in primo 
de divinatione (5, 8 sqq.) et m Bruto (3, 10) et in 
Laelio (4, 16 sqq.). Talia igitur quibus otium quod 
quis rure persequitur negotiis urbanis opponitur maxi- 
mam partem ex more quodam dialogorum dicta videntur, 
ut iis tamquam testimoniis fidem tribuere non liceat. 
Nec minus moneamur consuetudine dialogorum oportet 
ne inconsulte nuUo iacto fundamento ponamus designa- 

tum sermonis tempus idem esse quod tempus scribendi 
ideoque Partitiones necessario prius conscriptas esse 
quam Marcus discendi causa Athenas profectus esset. 
Quod num ita fuerit etiam illud dubitationem movere 
debet quod in fine sermonis dicitur, Partitiones ipsas 
Marcum melius intellecturum cum ad fontes illos Acade- 
micos accesserit (40, 140), quin etiam eas sine illa 
Academia intellegi non posse (40, 139). Nam inde 
cognoscimus Ciceronem libellum accommodatiorem ad 
usum filii duxisse studiis philosophicis operam dantis 
quam nondum rationem horum studiorum ingressi. Si 
autem Marcus Athenis iam erat, nihilo minus, ut neces- 
sitati dialogi satisfieret, redeundum erat in sermone ad 
id tempus quo una cum patre fuerat in Italia. Sed, 
quo orationem perductam videmus, attendamus praeterea 
quale iis de quibus nunc agitur consilium indicetur. 
Sperabat igitur Cicero adiutrices Partitiones in studiis 
fore Marco; quem ait se doctissimum esse velle eiusque 
studia pluris habere vel maximis suis occupationibus. 
Possumus etiam sentire, repetita brevi intervallo Latinae, 
cui hoc tempore inserviebat, et Graecae institutionis 
contentione, id quoque patri fuisse curae, ne in Graecis 
Ktteris Marcus plus operae coUocaret cfuam in Latinis. 
Quod autem quis fortasse ab utraque dialogi persona 
dici putaverit (1, 1 sqq.), has ipsas partitiones Ciceronem 
Graece Marco tradidisse antea, id nihil obstat quo minus 
licentiae sermonis acceptum referamus. Quamquam 
fieri potest ut Cicero Graece Marcum praecepta rheto- 
rica docuerit. Nam puerum eum primus videtur Graece 
instituisse (cf. ad Att. 2, 9, 4; 2, 15, 3; Drumann. Hist. 
Rom. vol. VI. p. 711) et postea nonnumquam eius causa 
munus praeceptorium suscepisse (cf. ad Quint.fr. 2, 14, 2; 
ad Att. 8, 4, 1). Sed ad consilium scriptoris indagan- 
dum redeamus. Marcus igitur quod praeterea studiorum 
et rhetoricorum et philosophicorum tam cupidus indu- 

citur, suspicio abesse non potest quin hoc modo magis 
significetur quo Cicero filium suum incitando impellere 
voluerit quam quo animum eius re vera inclinare et 
propendere viderit. Similique ratione ex iis quae non- 
nullis locis de moribus et officiis dicuntur, velut §§ 70, 83, 
ut multa perperam a Pideritio huc relata omittamus, 
intellegitur patre iudice etiam in hanc partem Marcum 
incitamenti cuiusdam indiguisse. Sed haec, quae adhuc 
paulo obscurius cernuntur, ut aliis congestis indiciis 
clarescant aut omnino obruantur, ad ea quae certiora 
sunt pergamus. 

Praecepta vero Ciceronis rhetorica inter se confe- 
rentibus tria sunt nobis consideranda ad triplicem huius 
disputationis finem accommodata. Ad controversiam 
enim quae est de tempore toUendam nonnihil fortasse 
faciet statuere utrum Cicero progrediente aetate senten- 
tiam suam de doctrina dicendi emendare et corrigere 
studuerit necne et, si progressio aliqua in iudiciis eius 
deprehensa erit, quem ea spectata Partitionibus Ora- 
toriis locum in librorum TuUianorum serie adsignare 
liceat. Neque enim ex hac parte multum refert eane 
de quibus agitur praecepta Cicero primus excogitaverit 
an aliunde ad«umpta probaverit. Nam fieri etiam in 
deligendo et aestimando progressio potest. Deinde quo 
Partitiones Oratoriae scriptae sint consilio ut appareat, 
videndum est iisne in rebus quae et in hoc libello et in 
aliis Ciceronis scriptis tractantur Partitiones una aliqua 
ratione aut certis quibusdam rationibus a reliquis libris 
discrepent. Et quoniam fontes quoque Partitionum hac 
comparatione respicere volumus, definiatur oportet qua- 
tenus eae ex aliis Ciceronis scriptis potuerint emanare, 
ut ita etiam aditus ad quaestionem de novis quae sunt 
in Partitionibus pateat. Atque haec quidem de ratione 
comparandi. 

Dividit autem Cicero in Partitionibus omnem di- 

cendi doctrinam in partes tres easque vim oratoris, ora- 
tionem, quaestionem appellat (1, 3); quas primas totius 
artis rhetoricae partes singularumque earum partitionem 
nominibus et numeris adiectis in uno conspectu po- 
nimus: 



Omnis 
doctrina dicendi. 


I. Vis oratoris. 


1. Inventio, 2, 5. 

2. Collocatio, 3, 9. 

3. Elocutio, 5, 16. 

4. Actio, 7,25. 

5. Memoria, 7,26. 


TT. Oratio. 


6. Piincipium, 8, 28. 

7. Narratio, 9, 31. 

8. Confirmatio, 9, 33. 

9. Peroratio, 15, 52. 


III. Qaaestio. 


10. Propositum, 18, 62. 

11. Causa 20, 69. 



In reliquis libris Cicero nusquam tripertito rhetori- 
cam distribuit. Adulescens enim plerosque scriptores 
secutus quinque huius disciplinae partes esse statuit, 
inventionem, coUocationem, elocutionem, memoriam, 
actionem (de inv. 1, 7, 9). De quibus partibus unam 
omnino iis libris quae de inventione inscribuntur 
a se esse tractatam extremis secundi libri verbis 
plane significat. His autem inventionis praeceptis eas 
quoque partes complectitur quas in Partitionibus oratio- 
nem et quaestionem nominat. Atque etiam in libris de 
oratore rationem dicendi in quinque tribuit partes; quod 
ex universa tractatione et ex iis quae passim de operis 
dispositione dicuntur apparet. Primis enim duabus rhe- 
toricae partibus absolutis Antonius exposuisse se dicit 
quid de inventione et collocatione sentiret deque memo- 
ria esse adiuncturum (2, 85, 350). Sic quasi creatum 
oratorem Crasso et vestiendum et ornandum tradit (2, 
28, 123). Is igitur in tertio libro praecipue de elocutione 

et actione disputat. Et in Bruto eodem numero partium 
spectato Cicero difficillimam omnium hanc disciplinam 
esse ostendit, quia quinque sit artium maximarum con- 
cursus (Brut. 6, 25). Nec multum in Oratore ab hac 
partitione discedit. Reliquis enim quatuor rhetoricae 
partibus enumeratis unius memoriae praecepta, utpote 
quae sit multarum artium communis nec tamen a ratione 
dicendi aliena, praetermittit (or. 17, 54). Restat ut sta- 
tuatur, quantum fieri poterit, quid eo tempore quo To- 
pica scripsit de doctrina dicendi dispertienda censuerit. 
Cum igitur Trebatii voluntati obsecutus locos argumen- 
tandi exposuisset, alia quoque persecutus est ut totam 
(19, 72) inveniendi artem (2,6) inlustraret. Sunt ergo 
Topica libellus de inventione, in quo paulo fusius disse- 
ritur de argumentandi locis. Eadem autem in hoc li- 
bello notio quae in lib. de or. inventionis nomini subi- 
citur. Praecipitur enim de quaestionibus infinitis et ge- 
neribus causarum et partibus orationis. Inventionis autem 
fines hoc modo constitui qui vellet, ei tripertitam uni- 
versae doctrinae rhetoricae distributionem, qualis est in 
Partitionibus, obversari non potuisse perspicuum est. 
Cum igitur Topica Cicero conscriberet, potius eam rhe- 
toricae partitionem quae in lib. de inv. et in lib. de or. 
et in Bruto et in Oratore quam quae in Partitionibus 
est probabat. Haec autem illa multo accuratior necesse 
est existimetur. Non enim in quinquepertita et usitata 
distributione, quem ad modum fieri oportet, inventionis 
notio utraque ex parte iisdem terminis circumscribitur, 
sed latius ea inventio patet quae pars est rhetoricae 
quam quae cum aliis rebus quatuor vim ac facultatem 
oratoris efficere dicitur (cf. de or. 1, 31, 142). Nam 
aliena ab ipsa inveniendi ratione sunt quae in hac parte 
universe praecipiuntur de natura et distributione et trac- 
tatione quaestionum et causarum. Idemque fere de par- 
tibus orationis dici potest, quae non rectius in praeceptis 

inventionis quam in dispositionis aut elocutionis trac- 
tantur. Ad finem enim singularum orationis partium 
non magis argumenta ex inveniendi locis deprompta 
quam genus dicendi et ordo sententiarum accommodentur 
oportet. Toto autem genere quaestionum et partibus 
orationis ab inventione secretis vitiisque quae significa- 
vimus evitatis Cicero in Partitionibus vim ipsam quam 
orator expromit et orationem quam parit et genera 
quaestionum in quibus versatur distinguit earumque rerum 
trium praecepta totidem partibus artis complectitur. 
Cuius egregiae partitionis mirum est cum olim Quinti- 
lianum, praecepta plurium de ratione dicendi partienda 
percensentem (3, 3, 7 sqq.), tum nostris temporibus Spen- 
gelium, praecipue de partibus rlietoricae disserentem^), 
et post eum Volkmannum, ipsius Ciceronis sententiam 
de huius doctrinae distributione referentem''^), nuUam men- 
tionem fecisse. Huius tamen rei causa fortasse fuit quod 
nemo praeter Ciceronem neque Graecus neque Romanus 
tripertita illa partitione usus sit. Quamquam initia 
quaedam unde ea nasci poterat apud Cornificium inve- 
niuntur. Is enim in primo ad Herennium libro ita de 
re proposita dicere incipit, ut officio oratoris definito 
tria breviter demonstret, primum quae genera causarum 
recipere debeat orator, deinde quas res in oratore ipso 
esse oporteat, postremo quot quaeque sint orationis partes 
(ad Her. 1, 2, 2 sqq.). Itemque in lib. de or., ubi Crassus 
(1, 31, 138 sqq.) et Antonius (2, 19, 78 sqq.) contrita et 
communia rhetorum praecepta percurrunt, uterque primum 
de quaestionibus et causis, deinde de quinque rebus 
quibus vis oratoris efficiatur, tum de partibus orationis 
loquitur. Sed nisi transpositis quaestionibus haec eadem 

^) Cf. L. Spengel, Die Definition und Einteilung der Rhetorik 
bei den Alten. Mus. Rhen. a. 1863, p. 481 sqq. 

^) Cf. R. Volkmann, Die Rhetorik der Griechen und Romer, 
2. Aufl., Leipzig 1885, p. 30. 

est atque in Part. Or. praeceptorum distributio. His 
autem locis omnino de tribus partibus artis rhetoricae 
non agitur; quam non solum Cicero in lib. de or., ut 
modo vidimus, et Cornificius, ut notum est (cf. 3, 8, 15; 
3, 11, 19; 3, 16, 28; 4, 1, 1), in quinque partes tribue- 
runt, sed eandem rationem secuti sunt plerique (cf. de 
inv. 1, 7, 9; Quint. 3, 3, 1), ut in communium praecep- 
torum commemoratione, qualis fit duobus quae ex lib. 
de or. attulimus locis, ne vestigia quidem tripertitae quae 
in Part. Or. est partitionis, tamquam ante Ciceronem et 
Cornificium nota fuerit, agnoscere velle liceat. Veri 
igitur est simillimum Ciceroni de iusta rhetoricae par- 
titione quaerenti eius coUocationis qua ipse antea, etsi 
tum de partibus doctrinae rhetoricae non cogitabat, bis 
usus erat in mentem venisse et inde eum profectum 
novam partiendi rationem quam exposuimus instituisse. 
Sed de prima partitione satis dictum videtur. 



I. De vi oratoris. 

Quinque igitur res quas habere debet orator, in- 
ventionem, coUocationem, elocutionem, actionem, memo- 
riam, Cicero in Ub. de or. (1, 31^ 142) uni notioni subi- 
ciens vim oratoris nominat; quo nomine in Partitionibus 
non modo ipsam facultatem oratoriam appeUat sed eam 
partem artis in qua de hac facultate praecipit. Nova 
etiam in Partitionibus eorum quae vim oratoris efficiunt 
distributio adfertur, qua rationibus quae inter ea inter- 
cedant accuratius expUcatis ad inventionem refertur coUo- 
catio, actio copulatur cum elocutione, iisque quatuor 
quasi custos, ut a Cornificio quoque vocatur (ad Her. 
3, 16, 28), datur memoria. Quas in partes deinceps 
praecepta ponuntur. 

1. De inventione. 

Cum autem in Partitionibus notio inventionis finibus 
angustioribus quam in reliquis Ciceronis scriptis rheto- 
ricis terminetur, multa quae huc referri solent secerni- 
mus necessario et ab hac parte comparationis remove- 
mus. Talia sunt quae praecipiuntur de quaestionibus 
infinitis (de or. 2, 31, 133 sqq.; or. 14, 45sqq.; top. 21, 
80sqq.; p. or. 18, 62 sqq.), de generibus causarum (de 
inv. 2, 51, 155 sqq.; de or. 2, 31, 133 sqq.; 2, 81, 
333 sqq.; 2, 84, 341 sqq.; top. 24, 90; p. or. 20, 69 sqq.), 
de statibus (de inv. 1, 8, lOsqq.; 2, 4, 14sqq.; de or. 
2, 24, 104 sqq.; or. 14, 45; top. 24, 92 sqq.; p. or. 29, 
101 sqq.), de controversiis quae in scripto versantur (de 
inv. 2, 40, 116; de or. 2, 26, 110; top. 25, 96; p. or. 
31, 107 sqq.), de partibus orationis (de inv. 1, 15, 20; 
de or. 2, 77, 315; top. 26, 97 sqq.; p. or. 8, 27 sqq.). 
Quae omnia in lib. de or. et in Topicis ad inventionem 
referuntur. Nam etsi in secundo de oratore libro prius de 
inventione et dispositione agitur quam de partibus ora- 
tionis praecepta dantur, tamen haec nostro iure Cicero- 
nem de inveniendo exordio loquentem ad inventionem, 
quem ad modum in lib. de inv., pertinere voluisse di- 
cemus. Neque ex illis rebus ullae aut in lib. de inv. 
praetermittuntur, nisi quaestiones infinitae, quas eo tem- 
pore Cicero totas e disciplina oratoria eiciendas puta- 
bat (1, 6, 8), aut in Oratore, in quo libro tantummodo 
brevi praecepta inventionis comprehenduntur, nisi partes 
orationis et scripti controversiae. Sed his quae diximus 
exceptis et in praesentia dilatis reliqua iam perpen- 
damus. 

Inventa Cicero in Partitionibus aut ad fidem facien- 
dam pertinere ait aut ad animos commovendos (2, 5). 
Alia autem in lib. de or. divisione usus totam orationem 

M. 2 

derigendam significat ad triplicem rationem, ut doceantur 

animi audientium et concilientur et moveantur (2, 27, 

115; 2, 28, 121; 2, 29, 128; 2, 43, 182; 2, 44, 

185; 2, 77, 310). Nec dubium est quin ita quae 

Graeci Jioyncdv, ii&MOVy na&fjnxop vocabant designarit 

(cf. Arist. Rh. 1, 2, p. 1356a; or. 37, 128«). Eademque 

eius est sententia, verbis paululum mutatis, et in Bruto 

(49, 185; 80, 276) et in Oratore (21, 69) et in libello 

de opt. gen. or. (1, 3 sqq.; 5, 16), tria scilicet esse 

quae oratori efficienda sint dicendo, ut doceat sive 

probet, ut delectet, ut permoveat sive flectat. In bis 

autem postea scriptis libris cogitate, ut opinamur, pro 

conciliandi verbo aliud reposuit quod propius ad illud 

fj&iTcov accederet, quamquam huic verbo Graeco, cui 

nullum par erat verbum Latinum, et conciliandi et 

delectandi vim subiectam esse intellegebat (cf. or. 37, 

128). Verum non solum id quod Graece ^&ixov dicitur dif- 

ficile est Latine uno aliquo verbo exprimere, sed pro- 

piore quadam cognatione delectandi et commovendi genera 

inter se quam alterutrum cum docendi ratione coUigata 

sunt. Similioribus igitur daobus in unum confusis gene- 

ribus et pro triplici bipertita in Partitionibus divisione 

habita, Cicero cum difficultatem quam dixi evitavit tum 

rectius subtiliusque rem distribuit. Idque eum non casu 

quodam sed dedita opera fecisse eadem pluribus locis 

spectata partitio declarat (cf. 1, 4; 2, 5; 3, 9; 8, 27). 

IUud vero ne quis dicere velit, delectationem in Parti- 

tionibus praetermitti neque ut statuimus ad motum animi 

referri, incitatio ad voluptatem, hoc est delectatio (cf. 

Tusc. 4, 9, 20), paulo post in motus generibus numeratur 

(3, 9). 

lam ad fidem faciendam argumenta ex locis sumi 



^) Cf. Hugo Jentsch, de Aristotele Ciceronis in rhetorica auc- 
tore part. 11., ed. Guben. a. 1875, p. 23. 

dicuntur aut in re ipsa insitis aut adsumptis (2, 5). 
Quae partitio etiam in lib. de inv. (2, 14, 46) et in 
lib. de or. (2, 27, 116; 2, 40, 173) et in Oratore (35, 
122) et in Topicis (2, 8; 19, 73) invenitur; quamquam 
loci adsumpti in certa genera non diriguntur nisi in Par- 
titionibus et in Topicis. In illis quaeritur maxime unde 
petantur testimonia, utrum divina sint an humana; in 
his potius auctoritas testimoniorum respicitur, quae aut 
tempore adferatur aut virtute (19, 73). Quorum autem 
Cicero auctoritatem in virtute ponit, ea rursus ita par- 
titur ut ad eadem duo genera atque in Partitionibus per- 
veniat (20, 76 sqq.). Eademque fere in utroque libello 
testimonia divina videmus enumerata. Humana vero 
testimonia tantummodo in Partitionibus, ubi apte in hoc 
genere auctoritas et voluntas et oratio spectatur, in partes 
distributa sunt. Nec dubitandum quin prima distributio 
locorum adsumptorum multo in Partitionibus accuratior 
sit quam in Topicis. Potest enim idem saepe testimo- 
nium et temporis auctoritate et virtutis probari, ut quae 
duo genera videntur in unum coalescant. Contra altera 
partitione segregantur quae suapte natura distincta sunt 
ac separata. Nec recte divina testimonia ad virtutem 
referuntur (top. 20, 76): de virtute et tempore quae- 
rendum est in auctoritate expendenda testimoniorum hu- 
manorum. 

Sed iam de iis locis videamus qui in re ipsa in- 
haerent; quorum in Partitionibus duo licet genera distin- 
guere, alterum generale quoddam ad omnem argumen- 
torum inventionem idoneum, alterum unius alicuius ra- 
tionis, ut amplificationis (17, 57), ut certarum causarum 
(31, 109), proprium. De prioris generis locis si agitur, 
eos Cicero inveniendi locos appellare solet (23, 82; 31, 
109; 36, 127). Reliqui, quos uno nomine non com- 
plectitur, partim nihil sunt nisi sedes argumentorum, ut 
persona, tempus, locus, et quae sunt similia, partim ar- 

gumenta ipsa paucis verbis significata, quae in multas 
causas transferri possunt et passim loci communes vo- 
cantur (33, 115; 36, 127). Sed diversi sunt ab alio 
quodam genere locorum communium de quo dicendum 
erit cum de praeceptis amplificationis disputabitur. Tot 
igitur et talia in Partitionibus locorum insitorum genera. 
Ex his autem tantummodo inveniendi loci qui dicuntur 
in praeceptis inventionis tractantur; qui, quamquam om- 
nino in lib. de inv. desiderantur, et in lib. de or. ex- 
ponuntur et in Topicis. Neque in his libris usquam in- 
veniendi loci appellantur, quo nomine in Partitionibus 
et a reliquis locis insitis et a locis adsumptis secernuntur 
aptissime. lidem praeterea loci singuli qui in lib. de 
or., variatis paucorum nominibus, eodemque ordine, nisi 
consequentibus in aliam sedem translatis, in Topicis ex- 
plicantur. A qua locorum expositione ita in Partitionibus 
disceditur, ut notatio et consequentia omittantur, dissen- 
tanea adiungantur ordoque locorum valde mutetur. Sed 
notatio in definitionem cadit et consequentia (top. 12, 53) 
eadem fere sunt quae effecta (top. 18, 67). Dissentanea 
autem non minus huc pertinent quam consentanea. Con- 
sultoque Cicero in coUocatione locorum aliquid novavit, 
eum ordinem sequens quo tractandos inveniendi locos in 
quaestionibus infinitis putabat (3, 9). Concinunt igitur 
universa locorum insitorum ratione libri de or. et To- 
pica, quibus Partitiones exquisitiores in hac parte et 
accuratiores existimari necesse est. 

2. De collocatione. 

Sequitur collocatio, cuius in Partitionibus praecepta 
et ad quaestiones infinitas et ad tria causarum genera 
accommodantur dissimilesque in genere iudiciali rationes 
accusatoris et rei exponuntur (3, 9). In lib. de or. (2, 
76, 307 sqq.) genus unum respicitur iudiciale. Duo autem 
constituuntur dispositionis modi, quorum alterum ipsa 

causarum natura, alterum iudicium oratoris praescribat. 
In illius generis praeceptis de partibus orationis dispo- 
nendis, in huius de argumentis expendendis.(§ 308 sqq.) 
ac levioribus in medio collocandis (§ 313 sqq.) deque 
animis permovendis (§ 310 sqq.) disseritur. Similisque 
est de his rebus sententia perbreviter elata in Oratore 
(15,50). Sed quatuor partes orationis quo ordine se ex- 
cipere oporteat supervacaneum est in praeceptis coUoca- 
tionis edocere, ut illa distinctione naturae et iudicii in 
Partitionibus sine uUo damno supersedeatur. Et, quod 
fit in eodem libello, paulo aptius in inveniendi praecep- 
tione videtur de argumentis expendendis verba facere 
quam in coUocandi, ut in lib. de or. In utroque opere 
de motu animorum similia ponuntur. At in Partitioni- 
bus omnia coUocandi praecepta aliter atque in lib. de 
or. distributa nec pauca nova sunt. Haec, quae in su- 
periorum libris quos habemus non suppeditantur, quin 
a Cicerone ipso parta inventaque sint non dubitamus. 
Cum enim ea partitio quae est in lib. de or. politae di- 
videndi rationi non satis faceret, nova erat totius rei 
distributio excogitanda, qua quodque genus quaestionis 
respiceretur. Nam eo tempore, quo scripsit Partitiones, 
Cicero, ut postea erit demonstrandum, quaestiones in- 
finitas et omnia genera causarum aequo iure locum in 
ratione dicendi obtinere existimabat. Nova autem parti- 
tio qualem diximus nova quaedam praecepta praeter 
ipsam divisionem necessario attulit. 

3. De elocutione. 

. Verum ad elocutionem progredimur, quae in Parti- 
tionibus in duas partes primas diducitur, ita ut duplex 
sit eloquendi genus aut sua sponte fusum aut versum 
atque mutatum (5, 16). Quod discrimen alibi a Cicerone 
non servatur. Totam enim rem Crassus in lib. de or. 
(3, 10, 37 sqq.) quatuor partibus absolvit, quae prae- 

ceptis Latine, plane, ornate, apte dicendi continentur. 
Et eaedem partes in Oratore agnoscuntur (24, 79), quam- 
quam praecipue de extremis duabus propositum erat illo 
loco disserere. Quamvis autem haec ratio elocutionis 
alioquin probanda esset, at in dividendi genere placere 
non poterat. Universa enim praecepta verborum simpli- 
cium et coniunctorum, quae ut materia orationis ad om- 
nia genera dicendi pertinent, iniuria aut in tractationem 
ornati generis, quo referuntur in lib. de or. (3, 37, 149) 
et in Oratore (24, 80), aut in aliam ex reliquis tribus- 
partibus ullam concluduntur. Non erat igitur quadriper- 
tita illa elocutionis distributio in Partitionibus retinenda» 
Neque notio orationis sua sponte fusae ab eius mente 
aliena erat qui de iis quae sua sponte homines eloquen- 
tes facerent (de or. 1, 32, 146) et de verbis quae com- 
positione ipsa et quasi sua sponte finirentur (or. 49, 164) 
locutus esset. Duobus igitur in hanc sententiam con- 
stitutis dicendi generibus, statim et ita ut utrumque ge- 
nus spectari videatur duplex commemoratur orationis vis 
in verbis simplicibus et coniunctis posita. Deinde ad 
priorem elocutionis partem acceditur et primum praecepta 
quae huc pertinent simplicium et coniunctorum ponuntur. 
SimpHcium duabus factis distinctionibus, et de origine de- 
rivationeque verborum quaeritur, nativa sint an reperta 
(§ 16), et de virtutibus orationis, ita ut ex natura verba 
considerentur et ex tractatione (§ 17). In lib. de or. 
(3, 37, 149 sqq.) tria sunt genera simplicium, unum ge- 
nus eorum quae propria rerum sunt et paene una cum 
iis nata (§§ 149, 150), alterum eorum quae transferuntur 
(§§ 149, 155 sqq.), tertium eorum quae ab eo qui dicit 
ipso novantur (§§ 149, 154). Nativa sunt igitur ea verba 
quae, ratione derivationis habita, cum rebus ipsis nata 
esse dicuntur, quae eadem propria appellantur. Sed pro- 
priorum nomen etiam ad usum verborum spectat. Pro- 
pria enim opponi solent tralatis. Distinguuntur ergo 

probe in Partitionibus haec nomina nativorum et pro- 
priorum ut illud ad originem verborum, hoc ad tracta- 
tionem (§ 17) pertineat. Et idem dividendi vitium quod 
modo deprendimus penitus in tota triplici simplicium 
partitione versatur. Ut enim in primo genere et usus et 
origo verborum, ita in altero genere usus, in tertio rur- 
sus origo spectatur. Sequuntur in Partitionibus reperta 
sive facta et novata (§ 16), quae tertium sunt genus in 
lib. de or. Haec autem in Partitionibus, notione huius 
generis paulo latius patente, omnia complectuntur sim- 
plicia quae non sunt nativa, non tantummodo facta ab 
ipso oratore et nova (cf. de or. 3, 38, 154; or. 24, 80). 
Quod ut ita institueretur, natura rei postulabat, non so- 
lum ut absolutio esset in partitione, nuUis relictis sim- 
plicibus, sed etiam eo quod quae semel ex nativis facta 
sunt, ea reperta et novata manent etiam tum cum iam 
nova existimari non possunt. Et repertorum aliquanto 
politior in Partitionibus est distributio. leiuno enim di- 
scrimine verborum ex coniunctione et sine coniunctione 
factorum (de or. 3, 38, 154) omisso discernuntur quae 
sjmilitudine, imitatione, inflexione, adiunctione novantur. 
De nativis et repertis hactenus. Alteram quam signifi- 
cavimus distinctionem respiciens Cicero primum in duo 
inter se opposita genera ea verba digerit quae natura 
sonantiora, grandiora, leviora, nitidiora sunt et quae his 
contraria (§ 17). Minus autem apte in lib. de or. (3, 
37, 150) et in Oratore (24, 80) mentionem optime so- 
nantium tantummodo in propriis facit, ut si in illis solis 
possint inveniri. Deinde tractatione quinque exsistere 
genera simplicium demonstrat (§ 17), propria, addita ad 
nomen, nova (cf. de or. 3, 38, 154; or. 24, 80), prisca 
(cf. de or. 3, 38, 153; or. 24, 80), modificata et inflexa; 
quae omnia praeter ipsum nomen generis extremi et ea 
quae addita ad nomen appellantur, et in lib. de or. et 
in Oratore exponuntur. In quibus libris partes quas 

modificatorum genus amplectitur (§ 17), translata (cf. de 
or. 3, 38, 155 sqq.; or. 24, 80), immutata (cf. de or. 3, 
42, 167 sqq.; or. 27, 93), ea quibus abutimur (cf. de or. 
3, 43, 169; or. 27, 94), obscurata (cf. de or. 3, 42, 167), 
incredibiliter sublata (cf. de or. 3, 53, 203; or. 40, 139), 
si ea quae incredibiliter tolluntur, quae sunt ex figuris 
sententiarum arcessita, excipimus, in unum genus con- 
flatae sunt, sed ita ut primae parti subsit altera, tertia, 
quarta (cf. de or. 3, §§ 155, 169, 170; or. 27, 94). Sic 
tralationes Cicero universas eas verborum immutationes 
esse voluit quos Graeci TQonovg vocabant. Non autem 
hoc genus totum in Partitionibus sed eae mutationes so- 
lae quae Graece dicuntur fisTacpoQal tralationis nomine 
significantur. Tralata enim ex aequo cum immutatis aliis- 
que troporum generibus copulantur. Et iam hoc genus 
modificatorum cur ita sit in Partitionibus constitutum 
videmur aperuisse, ut omnibus videlicet quae quavis ra- 
tione transferuntur commune nomen imponeretur neve, 
id quod in superioribus libris confusione quadam non 
caret, iis tralationibus quae iisTatfOQal vocantur reliqua 
mutandi genera subicerentur. Suiit igitur praecepta sim- 
plicium pervestigata nec sane multa habemus quae de 
coniunctis addamus, in quibus duo Cicero in Partitio- 
nibus praecipit ut serventur, numeri quidam et consecu- 
tio verborum (§ 18). Illi maxime sensu (cf. or. 49, 162; 
55, 183 cet.), haec ratione iudicatur. Atque in Partitio- 
nibus numerorum nomine a meliore parte omnis dici ma- 
teria videtur quae in lib. de or. in collocationem ver- 
borum et modum formamque orationis (3, 43, 171 sqq.), 
in Oratore in compositionem verborum, concinnitatem, 
numeros tribuitur (44, 149; 60, 202). Neque enim ex 
his partibus Ciceronem in Partitionibus ullam praeter- 
mittere voluisse ex eo colligitur quod eas omnes paulo 
post in suavi genere dicendi exponendo (§ 21) accuratius 
persequitur. De consecutione quidem, quam ante in 

praeceptis Latine dicendi tetigerat (de or. 3, 11, 40), 
recte in coniunctis explicandis loquitur. 

Accedunt quinque quasi lumina simplicium coniunc- 
torumque communia, dilucidum, breve, probabile, in- 
lustre, suave (6, 19). Lumina autem appellantur in lib. 
de or. et in Oratore non communiter virtutes dicendi 
sed proprie verborum et sententiarum figurae (de or. 
3, 52, 201 sqq.; 3, 54, 206; or. 39, 135 sqq.); neque 
ipsae virtutes orationis, quae ibi in Latine, plane, ornate, 
apte dicendo ponuntur, eodem modo atque in Partitio- 
nibus discriptae ac distributae sunt. Sed singula per- 
scrutemur. De dilucido igitur genere eadem fere quae 
in lib. de or. (3, 13, 49) praecipiuntur, ut de verbis usi- 
tatis et propriis, de longitudine et ambiguitate orationis, 
de tralationibus. Nonnulla autem in Partitionibus ad- 
duntur, ut de verbis dispositis, de intermissione , con- 
cisione, contractione orationis. Brevitas quomodo ad- 
sequenda sit apertius declaratur in Partitionibus quam in 
reliquis libris, cum tribus rebus confici dicatur, verbis 
simplicibus utendis, semel una quaque re dicenda, per- 
spicuitati serviendo. Antea hanc virtutem Cicero inter 
figuras sententiarum nominaverat, sed, ut fieri solebat, 
praecipue in praeceptis narrationis tractaverat (2, 80, 
326). Probabile quoque orationis genus in narrationis 
praeceptis tetigerat. Probabiliter enim narrare (or. 35, 
122) iusserat similiaque in aliis libris scripserat de nimis 
compta oratione (or. 23, 78), de ponderibus verborum 
(de or. 2, 17, 73), de gravitate sententiarum (ibid.), de 
oratione ad mores hominum accommodanda (de or. 2, 
82, 337), et hoc quidem extremum ubi universe agebat 
de probabiliter dicendo. Nec tamen haec singula in re- 
liquis libris ita sunt comparata ut ad unum probabile 
dicendi genus referantur. Inlustris quae dicitur oratio, 
quae rem paene ante oculos constituit, qua fit ut videre 
videamur, nihil est aliud nisi quod Graece spccQysia (cf. 

Dion. Hal. V. p. 465, 5. Reisk.; Quint. 6, 2, 32), Latine 
evidentia (cf. Acad. 2, 6, 17; Quint. 6, 2, 32; 8, 3, 61) 
nominatur; cui confinis est figura quae diavvTtcodig sive 
vnoTvnoaaiq (Quint. 9, 2, 40) et demonstratio (ad Her. 4, 
55, 68) et sub oculis subiectio (de or. 3, 53, 202; Quint. 
9, 2, 40) appellatur. Nomen quidem evidentiae ipse 
Cicero novavisse videtur idque in philosophia (cf. Acad. 

2, 6, 17). Postea autem eum narrationes evidentes ap- 
pellantem (top. 26, 97) eam virtutem quae in arte rhe- 
torica ivccgysia vocatur significare voluisse perspicuum 
est. Ponit igitur in Topicis, ut alii quoque fecerant 
(cf. Quint. 4, 2, 63), evidentiam in numero virtutum quae 
magis propriae sint narrationis; eandemque virtutem 
Dionysius saepius una cum brevitate commemorat (5, 
425, 4; 5, 589, 11; 6, 775, 10; 6, 776, 1. Reisk.). 
Atque etiam de gravitate verborum (de or. 2, 23, 98; 

3, 8, 31), de tralatis (de or. 3, 38, 155 sqq.), de super- 
latis (de or. 3, 53, 203; or. 40, 139), de duplicatis (de 
or. 3, 54, 206; or. 39, 135) in aliis libris verba fecerat 
neque tamen haec praecepta coniunxerat, ut quomodo 
genus quoddam inlustre effici posset ostenderet. Denique 
singula omnia quae dicuntur de suavi genere (6, 21) aut 
persimilia etiam in aliis libris Ciceronis leguntur, ut de 
elegantia verborum (de or. 2, 23, 98; Brut. 75, 261; or. 
36, 125), de verbis sonantibus (de or. 3, 37, 150; or. 
24, 80), de coUocatione verborum (de or. 3, 43, 171; 
or. 44, 150), de circuitus longitudine (de or. 3, 47, 182; 
3, 13, 49), de aequalitate verborum (de or. 3, 52, 199), 
de contrariis (de or. 3, 54, 207; or. §§ 135, 164, 175), 
paribus (de or. 3, 54, 206; or. 52, 175), ad idem ver- 
bum relatis (de or. 3, 54, 206; or. 39, 135), de gemi- 
natis, duplicatis, iteratis (ibid.), de coniunctionibus et 
dissolutionibus (de or. 3, 54, 207; or. 39, 135), de in- 
visis, inauditis, novis (de or. 2, 85, 347), de motu animi 
(de pr. 2 §§ 115, 185 cet.), de moribus oratoris expri- 

mendis (de or. 2, 43, 182, 184), de obscuritate fugienda 

(de or. 3, 42, 167), de probabilitate minuenda (or. 22, 

72 sqq.), de iudicio exercendo (de or. 3, 55, 212 cet.). 

Et nomen ipsum suavitatis quaeque idem declarant po- 

suit Cicero saepe maximeque ubi de genere ornato agebat 

(cf. de or. 3, 26, 103; 3, 46, 181; Brut. 48, 177; or. 

§§ 69, 79, 149, 150, 182). Certum autem genus dicendi 

quod suave nominaretur nisi in Partitionibus non ad- 

umbravit. Sed de quinque luminibus quae enarravimus 

brevi complectamur. Aliis igitur in libris Cicero sin- 

gula fere omnia persecutus est, planum sive dilucidum 

genus dicendi exposuit, de oratione brevi et probabili 

in praeceptis narrationis disputavit; evidentiamque, certe 

cum Topica scripsit et ut veri simile est ante id tem- 

pus, virtutem narrationis a quibusdam habitam esse no- 

verat. Desideratur autem in reliquis libris ea praecepto- 

rum conformatio et distributio quae est in Partitionibus 

Oratoriis. Ad quam tamen qua via Cicero pervenire 

potuerit, non admodum est difficile indagare. In libro 

enim nsgl Xs^scog disseruerat de quatuor generibus di- 

cendi Theophrastus exposueratque quid dilucidum {aa(piq) 

esset, quid magnificum (fisyalonQenig), quid suave (fj6v)y 

quid probabile (m&avov)^). Quam distributionem cre- 

dibile est notam fuisse Ciceroni qui eiusdem Theophrasti 

de variis elocutionis partibus sententiam memorat (or. 

§§ 79, 194, 218, 228; de or. 3, 48, 184 cet.). Quod si 

recte statuitur, illud possumus coniectura consequi, Ci- 

ceronem dilucido generi, quod semper in virtutibus elo- 

cutionis numerabatur, ratione quam secutus est Theo- 

phrastus motum adiunxisse genus probabile et suave, his 

tribus brevitatem et evidentiam ex narrationis praeceptis 

petita, quippe quae in hac parte sola non versarentur. 

Sed de toto iam genere sua sponte fuso diximus. 

^ Cf. Maximiliani Schmidtii commentationem de Theophrasto 
rbetore, ed. Halis a. 1839, p. 37. 

Huic ex altera parte respondet genus versum atque 
mutatuni (7, 23), ut, si illud genus a Cicerone ipso con- 
stitutum esse iure statuimus, idem de hoc iudicare pos- 
simus. Ac rursus, ut in priore genere, primum sim- 
plicia, deinde coniuncta respiciuntur*, initiaque fortasse 
eorum, quae de oratione dilata et contracta dicuntur, in 
iis sunt quae antea Cicero de commoratione una in re 
(de or. 3, 53, 202) et huic contraria percursione (ibid.) 
et distincte concisa brevitate (ibid.) exposuerat, et eorum, 
quae de ordine invertendo rebusque sursum versum re- 
troque dicendis praecipiuntur, in iis quae leguntur in 
lib. de or. et in Oratore de gradatione et conversione 
(de or. 3, 54, 207) et de gradatim sursum versum re- 
deundo (or. 39, 135). Verum non est quod in hoc genere 
commoremur. 

4, 5. De actione et memoria. 

Restat ut pauca de praeceptis actionis et memoriae 
dicamus. Actionis eadem est partitio in Partitionibus 
(7, 25) quae in lib. de or. (3, 57, 216) et in Oratore 
(17, 55; 18, 59), ubi eodem ordine praecepta vocis, 
gestus, voltus ponuntur. Neque memoriae praecepta in 
Partitionibus aliter atque in lib. de or. (2, 86, 350) 
distribuuntur sed referuntur omnia ad locos et imagines. 
Si singula quoque conferimus, easdem fere elatas sen- 
tentias verbaque, quae in Partitionibus, reperimus etiam 
in lib. de or. aut in Oratore, ut de varietate vocis (or. 
18, 59), de actione orationem sequente (de or. 3, 59, 
220), de cerae similitudine (de or. 2, 88, 360). 

n. De oratione. 

Prima exposita totius artis rhetoricae parte Cicero 
ad orationem tractandam adgreditur (8, 27) eamque in 
quatuor partes dividit, principium, narrationem, confir- 

mationem, perorationem; quas partes iterum ita distribuit 
ut duas ad motum animi incitandum, duas ad fidem fa- 
ciendam pertinere dicat (1, 4; 8, 27). Adulescens autem 
sex esse orationis partes statuerat, his quas nominavimus 
adiuncta et partitione et reprehensione (de inv. 1, 14, 
19). A quo iudicio paululum discessit in lib. de or. 
Nam etsi consueta huius rei praecepta referens sex partes 
in primo libro Antonius septemque in altero Crassus 
enumerat (1, 31, 143; 2, 19, 79), ipse Antonius in suis 
praeceptis tradendis quinque omnino partes exponit. Di- 
gressionem enim quae dicitur praetermittit et confirma- 
tionem reprehensionemque ita coniuncta esse demonstrat 
ut unam quandam in causis rationem efficere videantur 
(de or. 2, 77, 315 — 332). Abest praeterea orationis par- 
tibus in Oratore et in Topicis, quem ad modum in Par- 
titionibus, partitio (or. 35, 122; top. 26, 97). Id autem 
inter hos novissimos libros interest quod tantummodo in 
Part. Or. quatuor orationis partes ad duas notiones re- 
feruntur. Quam distributionem pluribus locis spectatam 
(1, 4; 8, 27; 8, 30; 9, 31; 10, 34) apparet Ciceronem 
non levi momento aestimasse. Mutavit igitur saepius 
sententiam suam de partitione orationis sed ita ut novam 
quamque distributionem superiore simpliciorem esse et 
accuratiorem vellet paulatimque se ad rationem Aristo- 
teliam revocaret (cf. Arist. Rhet. 3, 13)^°). 

6. De principio. 

Principinm axitem in Partitionibus aut ex personis 
aut ex rebus ductum eius modi esse iubet ut qui dicit 
amice, intellegenter, attenteque audiatur (8, 28); quibus 
verbis adhibitis limatiorem aliquanto principii parti- 
tionem reddidit quam in lib. de inv. et in lib. de or. 
et in Oratore et in Topicis. Nam plus orator exordio 



10) cf. Jentsch 1. 1., p. 24. 

consequi debet quam ut qui audit benevolus et docilis 
et attentus fiat (de inv. 1, 15, 20; de or. 2, 19, 80; 
2, 79, 322; or. 35, 122; top. 26, 97). Non enim in- 
telleget necessario causam qui erit docilis. Neque haec 
virtus satis distincta est a reliquis duabus, quibus iam 
docilitas magna ex parte continetur. Docilis est enim, 
ut et Cornificius et Cicero praecipiunt, qui attente vult 
audire (ad Her. 1, 4, 7; de inv. 1, 16, 23). Primum 
igitur ad benevolentiam conciliandam principia sumenda 
dicuntur ex rei, disceptatorum, adversariorum personis 
(§ 28). Huc accedit in lib. de inv. (1, 16, 22) etiam 
is locus qui in rebus consistit; quem locum Cicero ma- 
turiore iudicio tantummodo in eorum numerum referen- 
dum censuit quibus oratori utendum esset ut intelle- 
genter et attente audiretur (8, 29). Deinde de ea do- 
cilitatis parte quae etiam ad reliquas duas virtutes 
exordii pertinet nihil dicit sed omnia ad intellegendum 
refert et plura quidem in hanc rem praecepta ponit 
quam in lib. de inv., ut quae dicuntur de genere cau- 
sarum, de definitionibus, de partitionibus, de partium 
confusione et multitudine. Postremo etsi Cicero eadem 
fere atque in lib. de inv. oratori proponenda dicit ut 
attente audiatur, haec tantummodo in libello postea 
scripto in certa distribuit genera (cf. p. or. 8, 30; de 
inv. 1, 16, 23); in quo etiam illud in praeceptis exordii 
coUocat, ut, si fieri possit, ad tempus apte aliquid dica- 
tur. Quae autem in lib. de inv. satis levia sunt aut 
simpliciori dividendi rationi repugnant ne perstricta 
quidem videmus in Partitionibus, ubi Cicero iure neque 
quinque illa causarum genera exordii explicandi gratia 
distinguit (cf. de inv. 1, 15, 20) neque exordium in 
principium et insinuationem dividit (cf. de inv. 1, 15, 20; 
1, 17, 23) neque separatim de vitiis exordii disserit 
(cf. de inv. 1, 18, 26). Atque hae fere sententiae Cice- 
ronis erant de principio. 

7. De narratione. 

Narratio cum non solum explicatio rerum esse dica- 
tur, ut in lib. de inv. (1, 19, 27), sed etiam sedes ac 
fundamentum constituendae fidei, ut eadem in ea sint 
maxime servanda quae in reliquis dicendi partibus 
(9, 31), rursus haec altera orationis pars ipsa defini- 
tione, ut modo prima orationis distributione, cum con- 
firmatione iugatur. Itemque ad ea quae supra erant 
€xplicata deriguntur quodam modo quae de virtutibus 
narrationis prapcipiuntur, ut dilucida sit et probabilis et 
suavis. Ad narrandum enim dilucide Cicero praecepta 
explicandi et inlustrandi, hoc est, eorum luminum quae 

dilucidum et inlustre vocat (6, 19), et brevitatis repeti 
iubet. Alteram autem et tertiam virtutem iisdem nomi- 
nibus quibus reliqua duo lumina appellat. Has tres 
virtutes in duo digerit genera, unum, quod perspicui- 
tatem et probabilitatem amplectitur, necessarium, alterum, 
quod in suavitate positum est, ad ornandum adsump- 
tum; quae duplex partitio tantummodo in Partitionibus 
invenitur. At totidem virtutes narrationis etiam in lib. 
de inv. et in lib. de or. et in Oratore commemorantur, 
quamquam in his libris brevitas una est e tribus et quae 
in Partitionibus tertia nominatur praetermittitur. Quod 
fit idem in Topicis in quibus praeterea praecipitur ut 
evidentes narrationes sint et moratae et cum dignitate. 
lam de singulis dilucidae narrationis praeceptis supra 
dictum est. Quae autem ad narrationem probabilem 
pertinent non multum ab iis quae sunt in lib. de inv. 
(1, 21, 29) discrepant. Nam eadem fere ratione in 
utraque disputatione dictum est de personis, de locis, 
de causis, de opinione hominum, de more. Huc autem 
in Partitionibus etiam illa accedunt praecepta, ut testata 
et coniuncta cum auctoritate hominum et lege et reli- 
gione dici videantur atque probitas narrantis et anti- 

quitas et memoria significetur. Restat suavitas, quae, 
etsi inter virtutes narrationis nisi in Partitionibus nul- 
lum habet locum, a ratione huius partis etiam in aliis 
Ciceronis libris non est aliena. Tria enim in lib. de 
inv. (1, 19, 27) narrationis genera distinguuntur, quo- 
rum primum causarum proprium esse ac trium virtutum 
indigere dicitur, alterum, quod Cicero postea in prae- 
ceptis narrationis praetermittebat, notione continetur 
amplificationis, tertium in negotiis et personis versatur. 
Iniuria autem hoc tertium genus a causis civilibus re- 
movetur et ad exercitationes rhetorioiis amandatur. 
Quare ex hoc genere Cicero, cum rursus rem tractaret, 
nonnulla repetiit, etsi unam omnino genus narrationis 
oratoriae esse volebat. Habet enim ea narrationis virtus, 
quae altero loco ab Antonio in lib. de or. (2, 80, 
326 sqq.) exponitur, non solum credibilitatem sed 
etiam iucunditatis aliquid et festivitatis et venustatis; 
quae, quod ex repetita personarum, sermonum, festivitatis 
mentione et ex simili exemplo Terentiano perspicuum 
est, ex lib. de inv. manarunt. Huic igitur iucunditati 
in Partitionibus seiunctae, ut ratio postulabat, a proba- 
bilitate suavitatis nomen ex luminibus orationis petitum 
impositum est, brevitate, quae iam in lib. de or. aliqua 
ex parte improbata erat, ex numero trium virtutum 
sublata ac perspicuitati subiecta. Et singula quoque 
fere omnia, quae narratio suavis dicitur habere, aut iis- 
dem fere verbis commemorantur in iis quos diximus li- 
bris aut plane significantur, in lib. de inv. cupiditates, me- 
tus, laetitiae, exitus inopinati, in lib. de or. coUoquia perso- 
narum, dolores, motus animorum, admirationes, exspec- 
tationes. Satis ergo ex his omnibus intellegitur Cice- 
ronem magna cum cura et cogitatione locum inter vir- 
tutes narrationis tribuisse suavitati; quod quidem eum 
supra vidimus non magis Topica quam libros de or. et 

Oratorem scribentem faciendum putavisse. Verum ad 
tertiam maximamque orationis partem transeamus. 

8. De confirmatione. 

Disputatur igitur in confirmationis praeceptis primum 
de locis confirmandi et reprehendendi (10, 34 — 12, 44), 
deinde de tractatione argumentorum (13, 45 — 13,47). 
Atque hactenus eadem fere est praecipiendi ratio in lib. 
de inv., in quibus simili modo deinceps loci confirmationis 
(1, 24, 34 sqq.) et ipsa argumentorum tractatio (1, 30, 
50 sqq.) exponitur. Generales autem argumentorum locos 
Cicero in lib. de inv., ut supra docuimus (p. 20), om- 
nino praetermittit. Contra in lib. de or., locis inve- 
niendi expositis (2, 39, 164 sqq.), nuUa dat praecepta de 
iis qui proprii sunt confirmationis (cf. 2, 41, 177). Neque 
in Topicis, ubi hanc orationis partem attingit (26, 98), 
uUo verbo significat praeter locos inveniendi etiam alios 
esse quos in praeceptis confirmationis tractari oporteat. 
A reliquis igitur libris Partitiones ita discrepant ut hic 
solum utrumque genus locorum explicetur. Confirmandi 
locorum duo in coniectura genera, veri similia et pro- 
priae rerum notae (10,34), simili ratione, qua in lib. de 
inv. (1, 29, 44) argumentationes necessaria et probabilis, 
discernuntur. Enumerantur deinceps loci unde veri si- 
milia ducuntur, quo in numero sunt personae, loci, tem- 
pora, facta, eventus, naturae rerum et negotiorum (10, 34). 
Adiungitur etiam aliud genus argumentorum ex facti 
vestigiis sumptum (11, 39). At in lib. de inv. omnia, 
quae ad confirmationis locos pertinent, personis et ne- 
gotiis attribuuntur (1, 24, 34). Primus autem est in 
Partitionibus locus personae neque ab extremo loco no- 
mine negotia differunt, quamquam multo latius hic locus 
in lib. de inv. patet et cum aliis compluribus locum et 
tempus et eventum, qui sunt de locis Partitionum se- 
cundus, tertius, quintus, complectitur. Restant ex locis 

M. R 

qui in Partitionibus exponuntur facta, quae in lib. de 
inv. in iis numerantur quae personis attributa sunt. 
Eosdem igitur locos qui in Partitionibus ad coniecturam 
referuntur Cicero in lib. de inv. in praeceptis confirma- 
tionis tractaverat. NonnuUa autem quae primum per- 
sonis et negotiis subiecerat accuratius postea pari ratione 
cum personis et negotiis coniunxit. Nam etsi in 
negotiis tractandis loci et tempora et eventus recte 
spectantur, tamen eadem saepe non minus apte in 
personis considerari possunt. Et sunt haec prae- 
terea, quem ad modum facta, ita ab ipsis personis et 
negotiis diversa et seiuncta ut iure potius per se loci 
quam quasi membra locorum habenda videantur. 

Quae autem ad personas pertinent in duas partes 
distribuuntur, naturam et fortunam (10,35); quae quidem 
secunda et quarta sunt ex undecim illis partibus in quas 
hic locus in lib. de inv. (1, 24, 34 sqq.) dividitur. Sed 
perspicuum est ad has duas notiones, quarum altera ea 
quae in persona ipsa insident, altera ea quae quasi ex- 
terna sunt complectitur, omnia posse quae de personis 
dicenda sint revocari. Primum igitur naturam videamus, 
quae, ut in Partitionibus praecipitur, et in corpore spec- 
tatur et in animo. In libris autem de inv. primum, 
partibus naturae enumeratis, ad hominum naturam sexus, 
natio, patria, cognatio, aetas referuntur. Deinde com- 
moda et incommoda commemorantur et corporis et animi 
atque ita ad eam partitionem quae prima est in Parti- 
tionibus pervenitur. Et singula, quae in Partitionibus 
in corpore et animo dicuntur considerari, etiam in lib. 
de inv. respiciuntur. Quae tamen ad animum pertinent 
non solum in commodis animi, quae ad naturam refe- 
runtur (de inv. 1, 24, 35), sed etiam in quinta et sexta 
ex iis rebus quae personis attributae sunt, in habitu et 
adfectione animi, tractantur. Sin omnia ad duas quas 
ante diximus notiones erant revocanda, patet ea quae 

animi essent ex diversis partibus congregata in una illa 
sede qua in Partitionibus coUocanda fuisse. Sed satis 
multa de natura personarum. Fortunae decem in Par- 
titionibus tribuuntur res, ex quibus quinque etiam in 
lib. de inv. (1, 25, 35) eidem loco subiciuntur, libertas, 
divitiae, potestates, honores, liberi. De genere autem 
et propinquis in lib. de inv. in naturae praeceptis dis- 
putatur (1, 24, 35), de amicitiis in victu (1, 25, 35). 
Accedunt in Partitionibus adfines et opes, quorum saepe 
cum de propinquis et divitijs agitur mentio incidit. Ac 
de personis hactenus. Sequuntur loci (10, 36), qui ita 
dividuntur ut eadem duo quae in personis spectentur, 
natura et fortuna. Desideratur autem in lib. de inv, 
omnis locorum partitio. Et tamen in iis quae locis ad- 
scribuntur natura loci comniemoratur (1, 26, 38), cuius 
mentione facile Cicero partitionem quaerens moveri po- 
terat ut locos eadem ratione qua personas distribueret. 
Atque etiam in tempore rursus in eandem naturae et 
fortunae distinctionem incidimus. Hoc in loco inclusi 
sunt duo qui in lib. de inv. secundus et tertius in 
gestione negotii ponuntur, tempus et occasio (l, 26, 
39 sqq.). Occasio autem, quae ibi quoque species est 
temporis, tempori, si accurate volumus partiri, subicienda 
est. In factis et eventu, qui proximi duo sunt loci, 
consilium esse aut imprudentia dicitur. In his spectatur 
in lib. de inv. tempus (1, 25, 36; 1, 28, 42), quod potius 
ad temporis praecepta pertinet (cf. p. or. 11, 37). Nec 
tamen omnino in lib. de inv. consilii et imprudentiae 
ratio habita non est. Agitur enim de utroque in iis 
quae praecipiuntur de modo. Modus autem si illud est 
in quo quem ad modum et quo animo factum sit quae- 
ritur (ibid.), is tam arcte cum facto ipso et eventu co- 
haeret ut ne in praeceptione quidem ab iis separandus 
esse videatur. lam tres aperiuntur imprudentiae fontes, 
casus, permotio animi, necessitas (10, 38). Atque eadem 

paulo aliter comparata ad imprudentiam referuntur in 
lib. de inv. (1, 27, 41). Reliquus est is locus qui effi- 
citur ex rerum negotiorumque naturis (10, 34; 11, 38). 
Nomen igitur negotiorum ex lib. de inv. arcessitum est 
sed compluribus quae huic loco in illis libris subiciuntur 
alio translatis tantummodo de tribus bonorum et malo- 
rum generibus quaeritur. 

Ad hos locos indicia quaedam accedunt quae Cicero 
vestigia facti appellat. Et, quamquam hoc nomine nisi 
in Partitionibus non utitur, genus ipsum et in lib. de 
inv. (1, 30, 48) et in lib. de or. (2, 40, 170) attingit. 
Quodque de veri similibus aut singillatim aut coniuncte 
adhibendis addit, idem fere in secundo de inv. libro 
coniectura tractata adiungit (2, 14, 46). Ibi autem de 
exemplo et rei similitudine praecipit in probabili genere 
argumentationis explicando (cf. p. or. § 40; de inv. 1, 29, 
46 sqq.). Fabulae praeterea mentionem in Partitionibas 
facit, cuius vis quanta sit edocet in lib. de or. (2, 59, 
240). Ergo in his quoque, ut in omnibus fere quae ad 
locos coniecturae pertinent, ipsis partitionibus distribu- 
tionibusque exceptis reliqua etiam in aliis Ciceronis 
libris inveniuntur. 

Coniecturam sequitur definitio, cuius breviter ratio 
et via explicatur (12, 41). De hac re in lib. de inv. 
quae disputata sunt tum nobis consideranda erunt cum 
de praeceptis generis iudicialis propriis dicemus. In ter- 
tio autem de oratore libro (3, 29, 115) Cicero definitio- 
nem eius modi esse ostendit in qua quaeratur de eo 
quod in communi mente impressum sit, de cuiusque rei 
proprietatibus, partibus, forma et quasi naturali nota. 
Et in Topicis (22, 83; cf. 5, 27 sqq.) notionem, proprie- 
tatem, divisionem, partitionem, descriptionem definitioni 
attribuit. Notio autem illud est quod in communi mente 
impressum sit (cf. top. 5, 27; 6, 31), de divisione et 
partitione quaeritur cum res in partes distribuitur, eaqne 

est descriptio qua quae forma et quasi naturalis nota 
sit describitur (cf. de or. 3, 29, 115). Eadem igitur eo- 
demque ordine atque in lib. de or. attributa definitioni 
sunt in Topicis. In Partitionibus brevius et accuratius 
sic definiendi ratio circumscribitur ut in genere sit de- 
clarando et proprietate aut communium frequentia. Non- 
nulli etiam ponuntur loci definitionis, contraria, dissimi- 
lia, paria, descriptiones, consequentia, explicatio vocabuli 
ac nominis (12, 41). Et totidem in Topicis (23, 88) 
loci in huius generis quaestiones convenire dicuntur, con- 
sequentia, antecedentia, repugnantia, adiuncta, causae, 
effectus. Nemo autem qui hos locos, consequentibus quae 
utrobique sunt exceptis, inter se contenderit dubitare 
poterit, in Partitionibus qui enumerantur quin sint ad de- 
finiendum accommodatiores. 

Reliquum est id genus in quo iurene aliquid factum 
sit quaeritur (14, 42), cuius locos Cicero bipertito in 
Partitionibus distribuit. Agi enim in hoc genere demon- 
strat aut de dolore depellendo et ulciscendo aut de pie- 
tate, pudicitia, religione, patria, aut de necessitate, in- 
scientia, casu. Ita etiam in lib. de inv. (2, 22, 66) in 
iuris praeceptis disputatur praeter alia de vindicatione, 
quae fiat defendendo et ulciscendo, de pietate et patria, 
de religione. His igitur Cicero in Partitionibus similem 
virtutem pudicitiam adiungit. Atque etiam tres quae 
sequuntur locos, necessitatem, inscientiam, casum, in lib. 
de inv. ad idem genus refert (2, 31, 94). Confirmandi 
autem locis explicatis reprehensionem persequitur. 

Ac primum intellegi oportet locos esse reprehendendi 
qui in hac parte exponuntur. lure enim Cicero eam 
quae in lib. de inv. facta est locorum et modorum di- 
stinctionem omnino in Partitionibus neglegit. Duo igi- 
tur locorum genera distinguit, ita ut primum de fictis 
falsisque negandis, deinde de iis quae pro veri similibus 
sumuntur redarguendis dicat (12, 44); quae genera pror- 

sus diversa sant ab iis quos dixi reprehendendi modis 
(de inv. 1, 42, 78 sqq.). Nec vero in illos modos ma- 
teria reprehensionis accurate distribuitur. Alter enim 
de iis subesse debet tertio. Nam si complexio confici 
negatur, qui secundus vocatur modus, de vitioso argu- 
mentationis genere, qui tertius modus est, agitur. Quar- 
tus autem, quo argumentatio firma alia argumentatione 
aeque firma aut firmiore compensatur, nihil reprehen- 
sionis habet. Hanc igitur rationem Cicero Partitiones 
scribens secutus non est sed praecepta reprehensionis 
ita conformavit ut primis de confirmatione datis respon- 
derent, quod totum fictum aut falsum esset (§ 44) certis 
rerum notis (§ 34) et simili modo veri similibus ea quae 
falso pro veri similibus sumerentur. Et, quem ad mo- 
dum in confirmatione coacervata ponenda esse ait (11, 
40), sic contraria ratione in reprehensione, ut universa 
frangantur, incidenda esse singula. Haec igitur de locis 
confirmandi et reprehendendi praecipiuntur. 

De tractatione inventorum quae dantur praecepta 
bipertito dividuntur spectatis duobus locorum (2, 5) ge- 
neribus (13, 45—13, 47; 14, 48—14, 51). Argumenta 
quo modo tractanda sint praescribunt Hbri de inventione 
(1, 31, 51 sqq.); tractatio etiam testimoniorum in lib. 
de or. (2, 27, 118) nec tamen in universa praeceptione 
tractationis (2, 41, 177) perstringitur. Primum est igi- 
tur de argumentis dicendum quorum potissimum expli- 
catio appellatur argumentatio (13, 45). Neque observa- 
tione indignum videtur huic voci argumentationis Cice- 
ronem in Partitionibus unam omnino rem subicere, ex- 
plicationem argumenti sive argumentandi rationem, in 
lib. de inv. non sine confusione res duas, tum ipsum 
inventum (cf. 1, 29, 44; 1, 40, 74), tum inventi expo- 
litionem (cf. 1, 40, 74; 1, 37, 67 cet.). lam argumen- 
tationem et confici iubet et distingui sive variari (§§ 46, 
47). Et in lib. de inv., compluribus de argumentatione 

€onficienda disputatis, pauca addit de variando et di- 
stinguendo (1, 41, 76), quorum similia quaedam in lib. 
de or. leguntur (2, 41, 177). At in Partitionibus intro- 
ducto conficiendi verbo quo ea quae variandi rationi op- 
posita sit declaretur, universa argumentationis praecepta 
bipertito dispertiuntur. In conficienda igitur argumenta- 
tione duo genera Cicero distinguit eorum ex quibus ali- 
quid efficitur, non dubia et probabilia, quae eadem paulo 
ante certas rerum notas et veri similia vocaverat (§§34,40); 
similique ratione ea distribuit quae argumentando effi- 
ciuntur. Ipsam praeterea argumentationem duplicem esse 
ait aut ad fidem directo spectantem aut ad motum se 
inflectentem. In priore genere (13, 46) orator primum 
aliquid proponit quod probet, deinde ea sumit quibus 
nitatur. Sumit igitur, uti dicere solent, propositionem 
et adsumptionem (X^fifia et nQoaXfixfjtv), Tum haec con- 
firmat adhibendis, ut intellegi oportet, approbationibus 
(cf. de inv. 1, 37, 67 sqq.). Postremo ad propositum se 
refert atque concludit. Quod igitur initio dixerat se pro- 
baturum, id nunc complexione inducta colligit ex iis quae 
exposuit. Hoc igitur illud est argumentandi genus quod 
in lib. de inv. ratiocinatio vocatur. Ac re vera genus 
est directum. Nihil enim qui dicit auditores celare co- 
natur, sed recta via progrediens id quo pervenire vult 
petit aperte. In altero autem genere etsi orator sumit, 
confirmat, complectitur (§ 46 extr.), atque ita in ratio- 
cinatione versatur, tamen quo argumentatio spectet, ini- 
tio non significat. Primum enim consilium suum occul- 
tat quo magis animos eorum qui audiunt commoveat. 
Sunt igitur haec argumentandi genera diversae quaedam 
formae ratiocinationis, non ratiocinatio et inductio, quae 
genera et in lib. de inv. (1, 31, 51 sqq.) et in lib. de 
or. exponuntur. Etenim cum Antonius (2, 41, 177) 
proponendum docet quid adferas et quare ita sit osten- 
dendum, breviter ratiocinationem describit. Quaeque 

monet praeterea, ut interdum concludatur, alias alio trans- 
eatur, saepe non proponatur sed ratione ipsa adferenda 
quid proponendum fuerit declaretur, ea ita comparata 
sunt ut non de aliis quibusdam generibus sed de eodem 
quod primum significatur genere variando dici videantur. 
Quae autem addit, prius confirmandum esse, si cui quid 
simile dicas, tum adiungendum quod agatur, haec quidem 
ad inductionem spectant. Definierat enim Cicero antea 
(de inv. 1, 31, 51) inductionem orationem esse qua ali- 
quid alicui probaretur propter similitudinem earum rerum 
quibus prius adsensisset. Et quem ad modum Antonius 
prius confirmandum dicit, sic etiam in praeceptis est li- 
brorum de inventione, primum opera detur ut necesse 
sit id concedere quod per similitudinem inducatur. In- 
ductio autem quoniam proprie in interrogando et respon- 
dendo vertitur (de inv. 1, 32, 54), minus est ad usum 
oratorium accommodata. Quod tamen in hoc genere 
maximum est oratori, ut quo argumentatio spectet pri- 
mum non aperiatur, id in altero quod in Partitionibus 
ponitur ratiocinationis genere servatur; cuius generis pri- 
mordia ea videntur fuisse quae ab Antonio referuntur ad 
ratiocinationem variandam, ut saepe non proponatur ac 
ratione ipsa adferenda quid proponendum fuerit declare- 
tur. Nec secus in iis praeceptis quae ad argumentatio- 
nem variandam pertinent (13, 47) progressio Ciceronis 
deprehendi potest. Distinctio enim et varietas in argu- 
mentando duobus modis effici dicitur, si ornamenta sen- 
tentiarum adhibeantur et similitudo in partibus argumen- 
tationis inducendis vitetur. De altero hoc modo et in 
lib. de inv. (1, 41, 76) et in lib. de or. (2, 41, 177) 
dictum est. Et Antonius hactenus etiam dicendi genus 
attingit ut interpuncta argumentorum occultanda esse mo- 
neat. Ea autem distinguendi ratio quae genere dicendi 
continetur tantum in Partitionibus valet ut pari iugo 
cum altera illa ratione iugetur. Argumentatione autem 

explicata Cicero non minus accurate locorum adsumpto- 
rum tractationem, quae erat in lib. de inv. et in lib. de 
or. neglecta, docet rediens hoc modo ad sententiam Aristo- 
telis (cf. Rhet. 1, 15) et Cornificii (cf. ad Her. 2, 6 sqq.). 
Quos tamen scriptores neque in partitione huius loci, in 
qua in Partitionibus tantummodo testes et quaestiones 
spectantur, neque in singulis praeterea in universum se- 
cutus est. Sed omnibus confirmationis praeceptis per- 
tractatis licebit ad extremam orationis partem accedere. 

9. De peroratione. 

Nominatur haec pars in Part. Or. peroratio (1, 4; 
15, 52), in lib. de inv. (1, 52, 98), ut apud Cornifi- 
cium (ad Her. 2, 30, 47), conclusio, in lib. de or. con- 
clusio et quasi peroratio (2, 19, 80), in Oratore (35, 122) 
et in Topicis (26, 98) peroratio. Primum ergo ad ex- 
tremam orationem significandam Cicero conclusionis 
nomine usus est et minus quidem apte quippe quo 
etiam pars argumentationis appellaretur, postea pero- 
rationis nomen pedetemptim induxit, hoc nomen solum in 
libris novissimis posuit. Peroratio igitur in Partitioni- 
bus dividitur in amplificationem et enumerationem 
(15, 52), in lib. de inv. (1, 52, 98) in enumerationem, 
indignationem, conquestionem. Quare in Partitionibus, 
mutato etiam ordine, amplificatio locum obtinere in- 
dignationis et conquestionis videtur. Harum enim rerum 
altera orator odium concitare studet, altera captat mise- 
ricordiam. Amplificatio autem non ad unum aliquem 
pertinet animi motum sed in animis quoquo modo inci- 
tandis versatur (8, 27; 15, 53). Neque ea qua in partes 
tres peroratio dividitur partitio admodum placet. Talis 
est enim indignationis et conquestionis cognatio ut com- 
paratae cum enumeratione non duo genera sed unum 
quoddam genus efficiant. Omni autem Cicero in h'b. 
de or. (2, 81, 32) et in Oratore (35, 122) et in Topicis 

(26, 98) partitione perorationis omissa de una agit am- 
plificatione. Huius varia est et notio et appellatio. Sic 
enim in Partitionibus definitur ut amplificatio sit adfir- 
matio quaedam gravis sive argumentatio vehemens quae 
ad motum animi concitandum valeat (15, 53; 8, 27). 
In lib. de inv. illud qaod et aliis locis et in primis in 
perorando permovendi causa usurpetar tum indignatione 
et conquestione (1, 53, 100 sqq.) tum locis communibus, 
qui aut certae rei aut dubiae amplificationem habeant et 
saepe per indignationem et conquestionem inducantur 
(2, 15, 48), contineri dicitur (cf. etiam 2 §§ 36, 51, 56, 
68, 71, 77, 83, 85, 94, 101, 102, 109 cet.). At in lib. 
de or. etsi eadem genera locorum communium descri- 
buntur quae in lib. de inv., paulo magis ab iis ampli- 
ficandi vis segregatur separatimque ponitur (de or. 3, 27, 
104 sqq.). Summam enim Crassus orationis laudem 
esse ait ornando rem amplificare idque in explanando 
et conciliando et concitando desiderari. Distinguit 
etiam, quem ad modum Antonius (2, 81, 332), duplex 
augendi sive amplificandi genus eias modi ut eo aut 
toUatur aliquid dicendo aut extenuetur et abiciatur, ut 
qui audiunt aut inflammentur aut mitigentur; quae etiam 
in Topicis amplificationis est notio. In Partitionibus 
autem hac duplici ratione neglecta Cicero notionem am- 
plificationis accurata quam diximus definitione deter- 
minat. Conficitur amplificatio, ut praecipitur in Parti- 
tionibus, et verbis et rebus (15, 53). Et simili modo 
in lib. de inv. materia distribuitur locorum communium 
(2, 15, 49). At in lib. de or. cum amplificari res dica- 
tur ornando, ornatus autem et in verbis et in sententiis 
ponatur (3, 14, 53), hi libri propius a Partitionibus ab- 
sunt. Primum igitur in Partitionibus ex praeceptis elo- 
cutionis antea explicatis repetuntur quae ad amplifica- 
tionem maxime sint idonea. Additur figura verborum 
gradatim ascendentium, quae est in lib. de or. inter 

lumina verborum (3, 54, 207). Et quod praeterea 
Cicero adiungit, ut quasi naturalis sit oratio et non 
explanata, id simile est eius quod in iisdem libris de 
or. praescribit, ut ornatu eo qui in verborum sententia- 
rumque floribus consistat oratio distincta sit, non aequa- 
biliter perfusa (3, 25, 96). Ad extremum actionem, 
quae sit ad amplificandum accommodanda, verborum 
generi adnectitur. Sequuntur loci ampHficationis, qui 
iidem sunt atque confirmationis (16, 55); quod idem 
iisdem fere verbis in lib. de inv. dictum est de indigna- 
tione (1, 53, 100 sqq.). Primum igitur huc ex inve- 
niendi locis Cicero octo maxime ad amplificandum aptos 
transfert (16, 55; 2, 7). Adicit similitudines et exempla, 
quae saepe una nominantur (11, 40 cet.); neque hic 
solum de fictis personis mutisque loquentibus mentionem 
facit (cf. de or. 1, 57, 245; or. 25, 85). Deinde ea 
quae omnino magna habeantur, quae et in praeceptis 
exordii (8, 30) et in lib. de or. (2, 85, 347) attinguntur, 
in duo partitur genera. De misericordia vero conci- 
lianda (cf. de inv. 1, 55, 106), de odio concitando 
(ibid. 53, 100), de rebus amittendis et malis ferendis 
(ibid. 55, 107), de brevitate in amplificando adsequenda 
deque Apollonii dicto (ibid. § 109) iam in lib. de inv. 
in praeceptis huc pertinentibus disputaverat Et ut 
grandia in amplificando desiderari dicit (17, 57), sic in 
lib. de or. (2, 82, 337) grande illud genus dicendi ap- 
pellat in quo maxima pars orationis ad motus animorum 
admoveatur. Denique qui loci in quoque genere causa- 
rum plurimum ad amplificandum valeant demonstrat, 
nec dissimilia antea maxime in generibus causarum trac- 
tandis protulerat (cf. de or. 2, 84, 344; 2, 82, 335; de 
inv. 1, 53, 100, 106). 

Nunc festinantes tangamus quae de altera dicuntur 
perorationis parte. Enumeratio igitur, quae in lib. de 
inv. primo loco collocatur, non inepte in Partitionibus 

eam partem quae maioris momenti in perorando est se- 
quitur (17, 59). Et quae praeterea oflFenduntur nova 
unde orta sint facile perspicitur. Praecepta enim huius 
partis, ut paulo ante amplificationis, Cicero primum 
ad quodque genus accommodat causarum, temporeque 
ita spectato occasiones quoque enumerationis monstrat. 
Non autem, quem ad modum in lib. de inv., ut con- 
traria ponantur, praecipit, sed cautius et consideratius, 
ut hac ratione raro reus utatur. Nec solum breviter 
enumerare iubet et quomodo id effici possit exponit sed 
cur ita faciendum sit significat. Ita perorationem pri- 
masque duas totius doctrinae partes absolvit. 

ni. De qnaestione. 

Quaestio, quae restat, partes habet duas, proposi- 
tum (18, 61) sive consultationem (1 , 4) et causam 
(ibid.)-, de quibus generibus Cicero quid variis tempo- 
ribus iudicaverit, deinceps nobis est aperiendum ordien- 
tibus a quaestionibus infinitis. 

10. De proposito sive consultatione. 

Infinitae appellantur quaestiones quae non ad certas 
personas et tempora similiaque sed ad genus aliquod 
universum pertineant (cf. de inv. 1, 6, 8; de or. 1, 31, 
138; 2, 10, 41; 2, 15, 65; Brut. 93, 322; or. 14, 45; 
top. 21, 79 sqq.). Cuius modi disceptationes Cicero pri- 
mum (de inv. 1, 6, 8), sententia Hermagorae reiecta, 
oratori attribuendas esse negavit. Postea autem, iudicia 
mutato et correcto, rationem Hermagoream, quam seque- 
bantur plerique, non improbandam sed rem accuratius et 
plenius quam fieri soleret explicandam esse censuit. Scrip- 
tores enim Antonius in lib. de or. quod utrumque genus 
appellent, unum omnino explicent reprehendit quoque 
modo quaestiones infinitas oratori tractandas arbitretur 

in universum exponit (2, 15, 65 sqq.). Neque ab An- 
tonio dissidet Crassus nisi quod paulo plus operae et 
curae coUocat in hoc genere partiendo (3, 29, 111 sqq.). 
Uterque autem non solum eas quaestiones, quas a rte- 
toribus nominari neque explicari dicunt, recipiunt sed, 
quod illos intellegere negant (2, 31, 133; 3, 28, 110), 
generale esse aliquid et infinitum etiam in causis demon- 
strant (ibid.). Duo igitur Cicero quaestionum infinitarum 
genera esse voluit, unum earum quae opponerentur iis 
causis quae in civitate et disceptatione forensi versarentur 
(de or. 2, 15, 66sqq.; 3, 29, 111 sqq.), quae modicis 
finibus circumscriptae prudenter in causis essent intex- 
endae, alterum earum quae, cam omnis controversia ad 
universi generis vim et naturam referretur in causis ipsis 
inessent (2, 31, 133 sqq.; 3, 29, 111). Sed quoniam de 
iisdem saepe generibus universis et in causis et in 
quaestionibus quae causis opponuntur dicendum est, ut 
de bonis et malis, de honestis et turpibus, de utilibus 
et inutilibus, nuUa certa ratione inter haec duo quaestio- 
num infinitarum genera internosci potest. Neque postea 
Cicero ea distinguenda putabat. Nam etsi ea quaestio 
quae magis a causis videbatur remota Graece Ssaig et 
Latine in lib. de or. (3, 28, 109) consultatio vocatur, 
his ipsis nominibus Cicero in libris postea scriptis etiam 
communes eas quae in quaque causa oriantur discepta- 
tiones complectitur (or. 14, 46; top. 21, 79; p. or. 1, 4). 
Quod genus quam penitus sit in causis insitum ut osten- 
dat, propositum ait et in Partitionibus (18, 61; cf. 3, 10) 
et in Topicis (21, 80) causae esse partem. Qua in sen- 
tentia fieri potest ut auctore usus sit Athenaeo (cf. Quint. 
3, 5, 5; 3, 1, 16). Rem autem explicat duplici modo. In 
Partitionibus quaestionem infinitam reperiri significat de- 
trahendis de causa certis personis et temporibus (30, 
106). Parte igitur causae sublata, ea pars quae in dis- 
ceptatione infinita posita est relinquitur. In Topicis 

causam certis personis, locis, temporibus, actionibus, 
negotiis cerni dicit aut in omnibus aut in plerisque 
eorum, propositum autem in aliquo eorum aut in pluribus 
nec tamen in maximis. Sed si nihil inter causam et 
propositum interest nisi quod plures in causa sint de iis 
rebus, quas nominavi (quas Graeci nsQiaxaaiv vocabant), 
quam in proposito, perspicuum est haec genera non, 
ut in Partitionibus, iis regionibus definiri quibus accurate 
inter se discernantur. Neque omni ex parte ac sine ulla 
exceptione recte propositum pars causae appellari potest. 
Quam enim late quaestio pateat si respicitur, causa pars 
est propositi; idque Cicero in Partitionibus scribendis 
haud dubie sentiebat propositum dicens non simpliciter 
partem causae sed quasi partem causae esse et latiorem 
quidem partem ad quam omnia referrentur (18, 61). Ve- 
rum non solum in genere consultationum constituendo et 
definiendo sed etiam in nominando progressionem fecit. 
In lib. enim de inv. (1, 6, 8) et semel in lib. de or. 
(2, 19, 78) genus infinitum mero nomine appellat quae- 
stionis. Quod quoniam causa quoque quaestio est pla- 
cere nequit. In Bruto autem et in Oratore et plerumque 
in lib. de or. hoc genus pluribus verbis potius quam uno 
aliquo nomine posito aut quaestionem communem vocat 
(de or. 1, 31, 141) aut quaestionem infinitam generis vel 
generum (de or. 2, 15, 65, 66) aut de universo genere 
infinitam quaestionem (de or. 2, 31, 134) aut quaestio- 
nem infinitam et quasi propositam consultationem (de or. 
3, 28, 109) aut consultationem infinitam (de or. 3, 29, 
111) aut communem quaestionem universi generis (Brut. 
93, 322) aut universi generis quaestionem (or. 36, 125), 
At in Topicis et in Partitionibus has quaestiones accu- 
rate definitas et proposita (p. or. 18, 61 ; top. 21, 79) et 
consultationes (p. or. 1, 4) nominat. In Topicis vocem 
Graecam transferens Biaiv ait, ut qui aliquid novat, no- 
minari posse propositum. In Partitionibus, nuUo nomine 



47 

Graeco allato, genus infinitum propositum se dicit vo- 
care (18, 61). Quin etiam, quamquam primum ad quae- 
stiones infinitas designandas consultationis nomine solo 
utitur (1, 4), paulo post, ubi de eodem genere agit, pro- 
positi nomen non aliter inducit ac si explicaverit antea 
(3, 9). Quod quidem in Partitionibus non fecerat. Ubi 
autem primum hoc nomen ita posuisse videretur, modo 
significavimus. 

Sed quoniam de generis infiniti et notione et nomine 
diximus, veniendum est ad partitionem, cuius sunt prae- 
cepta in Partitionibus, in lib. de or., in Topicis, Quibus 
in libris omnibus duo propositi genera discernuntur, 
alterum cognitionis, alterum actionis (p. or. 18, 61; de 
or. 3, 29, 111 sqq.; top. 21, 81), priusque ex his gene- 
ribus dispertitur in coniecturam et in definitionem et in 
id genus in quo quale sit quaeritur. Coniecturae igitur 
duplex in Partitionibus tractandi ratio adsignatur, qua 
aut possitne aliquid fieri aut quem ad modum fiat quae- 
ritur. In lib. autem de or. et in Topicis consideranda 
in hoc genere dicuntur, primum quid sit (de or. 3, 29, 
114) vel sitne (top. 21, 82) — quae duo idem valere 
apparet ex iis quibus inlustrantur exemplis — , deinde 
unde ortum sit, tum quae causa eflPecerit, postremo pos- 
sitne immutari atque in aliud converti. Sed ita iisdem 
verbis designantur et tota coniectura et prima coniecturae 
pars. Artificiosae etiam inutilesque quaestiones videntur 
partis extremae, ut causa non lateat cur ex quatuor par" 
tibus prima et quarta in Partitionibus non retineantur. 
Reliquae autem duae etsi non integrae conservantur, 
tamen ab eius modi exemplis quibus in Topicis exornan- 
tur ea quae sunt in Partitionibus genera non longe ab- 
sunt. Ut enim in illis natura an doctrina effici possit 
virtus et quibus rebus efficiatur eloquentia, sic in his 
quaeritur universe possitne aliquid fieri et quem ad mo- 
dum quidque fiat. Atque etiam definitionem Cicero in 

dao genera in Partitionibus dividit; quorum unum sit in 
disputatione de eodem et alio positum, alterum in generis 
alicuius descriptione (19, 65). Locum autem qui est de 
eodem et alio minus apte et in lib. de or. (3, 29, 117) 
et in Topicis (22, 84) in eo ponit genere in quo quale 
quid sit quaeritur, quamquam hunc eundum locum in 
Topicis (23, 87) finitimum definitioni et formam quan- 
dam esse definitionis ostendit. Quam quidem rationem 
in Partitionibus secutus non iubet, nisi in definitione 
tractanda, de eodem et alio quaerere. lam ea quae de 
generis descriptione dicuntur ad ipsam definiendi ratio- 
nem pertinent, de qua supra in praeceptis confirmationis 
examinandis disputavimus. Tertium genus cognitionis, 
in quo quale sit quaeritur, consideratur — sic docet 
Cicero et in Partitionibus (19, 66) et in lib. de or. (3, 
29, 116) et in Topicis (22, 84) — aut simpliciter aut 
ex comparatione. In superiore genere quaerendum dicit 
in Partitionibus de honestate, utilitate, aequitate, in lib. 
de or. et in Topicis praeter honestatem et aequitatem 
de rebus expetendis fugiendisve; quem ad locum reliquf 
duo possunt revocari. Utilitate autem in Partitionibus 
inducta novum quoddam membrum ad honestatem et 
aequitatem accedit. Et de comparationis genere rursus 
eodem modo in lib. de or. et in Topicis, aliter in Par- 
titionibus praecipitur, in illis, ut de eodem et alio et de 
maiore et minore, in his, ut de duobus comparandi gra- 
dibus in iisdem illis rebus quae simpliciter tractantur, 
velut quid sit honestius, quid honestissimum, quaeratur. 
Ac de eodem et alio potius in definitione agendum esse 
supra demonstravimus. Superlativus autem gradus eodem 
iure quo comparativus in hoc genere spectatur. Sed 
hactenus de cognitionis praeceptis; de actionis, -quae 
altera erat propositi pars, pauciora dicenda sunt. Non 
enim in hac parte Partitiones procul a lib. de or. et a 
Topicis abhorrent; in quibus libris omnibus actio in duo 



49 

genera dividitar, quorum alterum ad rationem officii, 
alterum ad motum animi pertinet (p. or. 19, 67; de or. 
3, 30, 118; top. 22, 86). In eo autem quod secundo 
loco nominatur genere explicando Cicero in lib. de or. 
et in Topicis eodem ordine et paene iisdem verbis de 
motu animi gignendo vel sedando planeve toUendo lo- 
quitur. His tribus adiungit in Partitionibus concitandi 
notionem et quatuor quae sic oriuntur genera ita dis- 
ponit ut tollendi et sedandi rationibus gignendi et con- 
citandi genera respondeant. Quare et in his quomodo 
Partitiones a lib. de or. et Topicis diflferant et de iis 
quae ad consultationes pertinent universis quid iudican- 
dum sit perspicimus. 

11. De causa. 

Alteram partem quaestionum, quae in certis per- 
sonis temporibusque versatur, Cicero in Partitionibus 
(20, 69) et in lib. de inv. (1, 5, 7) et in lib. de or. (2, 
15, 65 cet.) et in Topicis (24, 91) in tria dispertit ge- 
nera causarum, laudativum, deliberativum , iudiciale. 
Ea autem distributio nova est, qua primum ex his tribus 
generibus, quam exornationem vocat, in delectando, reliqua 
duo in obtinendo, probando, efficiendo ponit (20, 69; 
3, 10). 

Laudationes, quae primum habent in Partitionibus 
locum, et perbreviter in lib. de inv. (1, 5, 7; 2, 59, 177) 
tractantur et in lib. de or., quamquam ut aliquando ad- 
hibendae explicantur (de or. 2, 84, 341 sqq.), tamen 
initio ut minus necessariae paene a praeceptis dicendi 
secluduntur (2, 10, 43; cf. § 341); itemque in Oratore, 
etsi cum partibus fungantur nutricis minime eas Cicero 
contemnendas, tamen a foro alienas propriasque gymna- 
siorum et palaestrae esse significat (11, 37; 13, 42). 
At huic generi in Topicis (24, 91 sqq.) reliqua nullo 
modo anteponit negatque expressis verbis in Partitioni- 

M. 4 

bas uUum esse genus orationis copiosius quam lauda- 
tiones aut civitatibus utilius aut in quo magis cognitio 
virtutum vitiorumque requiratur (20, 69). Quare mirum 
fecisset nisi etiam accuratiorem in Partitionibus et am- 
pliorem quam in libris quos antea scripserat praecep- 
tionem generis laudativi esse voluisset. Proficiscitur 
autem ab eadem sententia universa atque in lib. de or. 
(2, 84, 342; cf. et. 2, 11, 46), omnia quae cum virtute 
coniuncta sint laudanda esse, contraria vituperanda. 
Unde sequitur ut finis laudationis sit honestas (21, 71). 
Cum autem hoc genus non tam persuadendi (ibid.) 
quam delectandi causa (§§ 10, 11, 12, 58, 69, 72; de or. 
2, 84, 341; or. 11, 37 sqq.) adhibeatur, primum ad hunc 
alterum finem universam tractandi rationem accommodat. 
Nec vero nova hoc loco in Partitionibus adfert sed et 
narrandi et augendi praecepta huc iubet transferre et 
ipse cum ex aliis suis libris tum ex amplificationis 
(15, 53 sqq.) et narrationis (9, 32) et elocutionis 
(§§ 19, 21) supra explicatis rationibus nonnulla repetit j 

(cf. et. or. §§ 38, 67, 149, 172, 189, 307; de or. 3, 44, 
175 sqq.). 

Tractationis praeceptionem partitio excipit locoram; 
quorum in Partitionibus (22, 74) eadem tria ponontar 
genera quae in lib. de inv. (2, 59, 177) et in lib. de or, 
(2, 84, 342), bona externa et corporis et animi. Virtutes 
autem, quibus hoc tertium genus continetur, cum Cicero 
non eodem ubique modo distribuerit, earum diligentius 
praecepta inter se conferenda sunt. Primum igitur et 
in Partitionibus dicit et in lib. de oflF. (1, 5) omnem 
virtutis vim aut in scientia aut in actione versari (cf. 
et. Arist. Ethic. Nic. A 13). Deinde eam virtutem quae 
scientia cernatur prudentiam nominat, quae in privatis 
rebus domestica, in publicis civilis appelletur. Itemque 
universo generi quod in agendo versetur unum imponit 
nomen temperantiae temperantiamque propriis et com- 

munibus rebus spectatis bipertito dividit partesque eius 
magnitudinein. animi et iustitiam vocat. Omnem autem in 
lib. de inv. (2, 53, 159 sqq.) virtutem in quatuor dispertit 
-ex aequo coniunctas partes, in prudentiam, iustitiam, 
fortitudinem, temperantiam; easdemque quatuor honestatis 
partes, nominibus nonnumquam mutatis, discernit et enu- 
merat in lib. de fin. (2, 14, 45 sqq.; cf. 2, 16, 51) et in 
Tusculanis disputationibus (3, 8, 16 sqq.) et in lib. de 
off. (1, 6, 18 sqq.; 1, 7, 20 sqq.; 1, 18, 61 sqq.; 1, 27, 
93 sqq.); neque aliter ut videtur rem instituit in pro- 
prio quem scripsit de quatuor virtutibus libro (cf. M. T. 
Cic. scripta, recog. a C. F. W. Muellero, part.IV. vol.III. 
p. 340). Omni igitur in Partitionibus virtute in pru- 
dentiam et temperantiam divisa temperantiaeque iustitia 
€t magnitudine animi, quae fortitudinem continet, sub- 
iectis, quae in reliquis libris quatuor virtutes sunt ad 
duas revocantur. 

Sed quaerendum etiam illud potest, non quot sint 
virtuteSy sed quibus in rebus virtus omnis vertatur aut 
quibus ex fontibus manare videatur. Adfirmat igitur 
Cicero in lib. de off. (2, 5, 18) (nam aliorum sententias 
de initiis virtutis quas in lib. de fin. profert omittimus), 
omnem virtutem tribus in rebus esse positam, quarum 
una sit in veris perspiciendis, altera in perturbationibus 
animi continendis, tertia in hominibus moderate et 
scienter utendis. Valde autem nostro iudicio errat, si 
quis, quem ad modum Madvigius (ad Cic. de fin. 4, 2, 4) 
et Heinius^^), hoc loco de virtutum partitione disputari 
arbitratur. Nam Cicero neque singulas virtutes nomi- 
nat et iisdem in libris, ut antea demonstravimus, eas 
non tres sed quatuor esse ponit. Quatuor sunt igitur 
virtutes et tres virtutum fontes in lib. de off. discripta 

et definita. Quae numeroram distinctio iure potest re- 
prehendi. Quot enim sunt diversi separatique virtutum 
fontes, tot nec plures primas illas virtutes haberi oportet 
ad quas reliquae referantur. Et huius modi rationem 
Cicero in Partitionibus sequitur duplicem ostendens esse 
omnem virtutis vim omnesuqe virtutes ad prudentiam et 
temperantiam redire. Neque enim recte, praetermissa tem- 
perantia partibusque eius spectatis, eadem triplexpartitio 
in Partitionibus intelligitur quae in lib. de off. (2, 5, 
18)^^). Quo enim iure temperantiam praetermittimus? An 
non perspicuum est magnitudinem animi iustitiamque 
non duo virtutis principia esse dici sed ad unum illud 
initium referri quod in moderandis cupiditatibus regen- 
disque animi motibus versetur (p. or. 2, 76)? Neque, ut 
esset triplex etiam in Partitionibus fontium distributio, 
eaedem tres partes evaderent quae in lib. de off., quae 
si omnino virtutum nominibus appellentur, una de iis 
necessario temperantiae, quae in Partitionibus praeter- 
missa fuerit, nomine designetur (cf. Mad. ad Cic. de 
fin. 4, 2, 4). Cur denique magis temperantiae partes 
numerentur quam prudentiae, quam Cicero eadem ratione 
partitur, non dispicias. Accuratior est igitur in Parti- 
tionibus quam in lib. de off. numerorum ratio quae inter 
virtutes virtutisque principia intercedit. 

De bipertita autem et quadripertita virtutis parti- 
tione existimare non possumus nisi singulis virtutum 
notionibus enodatis. Ac prima quidem virtus scientia 
verique perspicientia continetur, quae notio universa 
apud Ciceronem non variatur (p. or. 22, 76; de fin. 2, 
14, 46; de off. 1, 5, 15). Dispertitur autem haec virtus 
in lib. de inv. (2, 53, 160) in memoriam, intellegentiam, 
providentiam, in Partitionibus in prudentiam domesticam 
et civilem. Unam ergo in Partitionibus Cicero de pru- 



^3) Cf. ad loc. C. F. W. Mueller in ed. lib. de off. a. 1882. 

dentiae formis a rebus publicis abhorrere, alteram ad 
res publicas pertinere censet. Quae sententia et per se 
apta et prorsus ad Romanorum mores sententiasque ac- 
commodata erat. At idem Cicero in Hb. de off. quo- 
niam de ea omnino forma primae virtutis loquitur quae 
a rebus gerendis abducat quaeque actione intermissa 
recte colatur (1, 6, 19), hanc yirtutem totam voluisse 
videtur a rebus publicis alienam esse et remotam; quae 
praecepta vix ita instituisset, si iam de ea partitione 
huius virtutis quae est in Partitionibus cogitasset. Sed, 
ut ad eas virtutes quae actione continentur veniamus, 
temperantiam in Partitionibus eius modi esse definit ut 
in moderandis cupiditatibus regendisque animi motibus 
consistat. Eademque est sententia aliis verbis compre- 
hensa etiam in lib. de inv. (2, 54, 164) et in lib. de 
off. (1 §§17, 93, 102). Sequuntur in Partitionibus 
partes temperantiae, quarum altera ad proprias res ho- 
minum singulorum, altera ad res communes pertinet. 
De quibus partibus prior ea virtus est quae modo forti- 
tudo (de inv. 2, 54, 163; de fin. 1, 15, 49; 2, 16, 51; 
5, 23, 67; Tusc. 3, 8, 17; de off. 1, 19, 62 cet.), modo 
magnitudo animi (p. or. 22, 77 ; de off. 1, 19, 64 cet.) 
appellatur. Magnitudo igitur animi in Partitionibus ad 
moderandas cupiditates regendosque animi motus refertur 
sed ita ut semper ad unius alicuius res pertineat et in 
rebus commodis aut non expetendo aut abstinendo, in 
rebus incommodis aut fortitudine aut patentia cernatur 
(22, 77). Ac praecipue in duobus his extremis, fortitu- 
dinem dico et patientiam, ea notio fortitudinis quae est 
in lib. de inv. (2, 54, 163) vertitur. Sic enim ibi de- 
finitur ut sit fortitudo considerata periculorum susceptio 
et laborum perpessio. In magnificentia autem quae in 
partibus fortitudinis ponitur, accedentibus etiam fidentia, 
patientia, perseverantia (ibid.), alta illa et excelsa attin- 
guntur in quibus non tam quae suscipiuntur et perfe- 

Tuntar quam ipsius animi habitus spectatur. Plaiiiu& 
autem in lib. de fin. (2, 14, 46) haec virtus effici signi- 
ficatur iis quae magnum altumque animum declarent. 
Ad quam sententiam ipsum virtutis nomen in lib. de 
oflF. aliqua ex parte accommodatur, quae non solum for- 
titudo sed saepe fortitudo et magnitudo animi aut tan^ 
tummodo magnitudo animi vocatur (1 §§ 61 — 92); quo 
nomine solo haec virtus tota in Partitionibus designata^ 
est. Haec ergo de nominis mutatione. Notio ipsa. 
qualis sit plenius Cicero in lib. de off. quam in lib. de 
inv. et in lib. de fin. exponit. Fortitudinem enim sive 
magnitudinem animi duobus contineri dicit, altero in 
despicientia rerum externarum, altero in rebus magnis- 
arduisque gerendis posito (de off. 1, 20, 66). Despicien- 
tiam autem rerum externarum ad duo refert (1, 20, 67), 
si quis id solum quod honestum sit bonum iudicet 
itaque, quod clarius ex exemplis positis elucet (§ 68), 
cupiditates moderetur et si ab omni animi perturbatione 
liber sit. Ergo ex hac parte magnitudo animi ad 
easdem res atque temperantia revocatur eiusque notio 
universa eadem fere est quae in Partitionibus. In his 
autem multo accuratius tota res distribuitur maximeque 
videntur in lib. de off. illa neglegenter instituta quod 
neque magnitudo animi et fortitudo neque fortitudo et 
patientia distinguuntur. lam alteram videamus tempe- 
rantiae partem ad communionem rerum pertinentem; 
quod quidem maxime proprium esse iustitiae saepe 
Cicero variisque modis significavit. Ait enim in lib. de 
inv. (2, 53, 160) iustitiam communi utilitate conservata 
suum cuique tribuere et in lib. de fin. (2, 14, 45) ho- 
minem hac virtute nascente se societate omnium mor- 
talium implicare et in lib. de off. (1, 5, 15) eandem 
virtutem in hominum societate tuenda tribuendoque 
suum cuique et rerum contractarum fide versari. In 
primisque duo tribuit in lib. de off. (1, 7, 20) muneri 



55 

iustitiae, primum ut ne cui nisi iniuria lacessiti no- 
ceamus, deinde ut communibus pro communibus, privatis 
pro nostris utamur. Qui autem fiat ut quem ad modum 
non deceat noceamus aut communibus pro nostris 
utamur, duobus iniustitiae generibus expositis ostendit, 
si iniurias nocendi causa ipsi de industria inferamus et 
si aliorum quibus iniuriae inferantur defensionem prae- 
termittamus (1, 7, 23 sqq.). Quorum generum causae 
deinceps aperiuntur, prioris, quod saepe metuant ho- 
mines incommoda, plerumque autem aliena concupiscant; 
posterioris (§ 24), quod inimicitias, laborem, sumptus 
suscipere nolint aut neglegentia, pigritia, inertia, suis 
studiis, aliis eius modi rebus impediantur. Similes 
sunt igitur utriusque generis causae. Metuunt enim 
homines inimicitias suscipere et cupiditate quadam otii 
aut possessionum adducti suam rem familiarem et suam 
operam curamque ad communem utilitatem conferre 
nolunt. Ita. iustitia, quem ad, modum fortitudo, eodem 
quo in Partitionibus refertur, ad regendos animi motus 
cupiditatesque moderandas. Apparet igitur, singulis vir- 
tutibus examinatis, universam unius cuiusque notionem 
in lib. de oflf. eodem fere modo atque in Partitionibus 
determinari neque magnitudinem animi iustitiamque, ut 
in ipsis de oflf. libris constitutas ac definitas, quicquam 
esse nisi diversas temperantiae formas. Ratio igitur 
postulabat ut etiam in his libris temperantiae fortitudo 
et iustitia subicerentur. Non enim qui eius modi parti- 
tionem reprehenderunt (cf. Mad. ad Cic. de fin. 4, 2, 4) 
satis videntur singularum virtutum praecepta attendisse. 
An quod a Graecis in hac re Cicero dissidere audebat, 
ideo rem necessario corrupit et depravavit? Immo multo 
magis in errore erat quod sibi in lib. de off. non con- 
stabat sed usitatam neque singulis virtutibus quales 
ipse eas definiebat consentaneam partitionem retinebat. 
At dixerit fortasse aliquis Ciceronem in his libris, etsi 

scriptae lam essent Partitiones, tamen sua relicta sen- 
tentia, Panaetii decreta sequi voluisse. Ita vero quo 
minus iudicemus verba Ciceronis prohihent dicentis, se 
non interpretis munere functurum sed a Stoicis ea tan- 
tum mutuaturum quae sibi probanda videantur (1, 2, 6). 
Probare autem ea dividendi vitia quae exposuimus qui 
potuisset, si eadem paulo ante tam diligenter quam in 
Partitionibus evitasset? Eodemque alia et breviore via 
adducimur. Nam colligatae inter se et implicatae vir- 
tutes (cf. de off. 1, 5, 15) quibus vinculis rationibusque 
constringerentur, Cicero variis locis ostendere conatus 
est. Temperantiam enim et in lib. de fin. (2, 14, 47) 
ex reliquis tribus virtutibus aptam esse statuit et in 
Tusc. disput. (3, 8, 16 sqq.) eam reliquas tres virtutes 
complectentem et continentem teneri iis quibus plerique 
putarent angustiis negavit. Et tamen, quod huic sen- 
tentiae quam maxime repugnabat, consuetam numerandi 
rationem secutus earundem quatuor virtutum praecepta 
et in illis libris et in lib. de oflf. decantare pergebat. In 
Partitionibus autem non modo temperantiae, a qua tan- 
tummodo prudentiam disiunxit, magnitudinem animi et 
iustitiam subici volebat sed, quod unum consentaneum 
erat, ad hanc rationem praecepta omnia derigebat. 

Expositis igitur quae ad distributionem virtutum 
attinent, pauca de reliquis earum praeceptis addantur. 
Ac primum ad magnitudinem animi Cicero in Partitio- 
nibus refert, praeterquam quae in ipsa partitione com- 
memorat, praecipue liberalitatem in usu pecuniae. At 
cum iustitia liberalitatem in libris de officiis coniungit 
et ita quidem ut eam virtutem quae ad communitatem 
vitae pertineat his duabus partibus constare velit. Sed 
quatenus benignitatem benevolentiamque liberalitas com- 
plecti dicitur (cf. de oflf. 1, 7, 20; 1, 14, 42sqq.; 1, 15, 
47 sqq.), hactenus non est qiiod iustitiae ipsi non subi- 
ciatur, quod in Partitionibus factum esse apparet boni- 



57 

tate amicitiaque inter partes iustitiae nominatis (§ 78). 
In ea autem liberalitate quae ad usum pecuniae spectat 
non tam id agitur ut suum cuique tribuatur quam ut 
animus altus angusta parvaque fugiens sibi satisfaciat. 
Quam sententiam perstrictam in libris de officiis videmus 
(1, 20, 68), in Partitionibus omni notionum confusione 
sublata plane enuntiatam. Deinde cum minime apte in 
lib. de inv. partes iuris, quod habitus animi non est 
neque recte virtus appellatur, in distributione iustitiae 
expositae sint, omnes iustitiae partes quae in Partitioni- 
bus enumerantur eius modi sunt ut recte virtutes habe- 
antur, aliis ut religione et pietate, quae erant in lib. de 
inv. in expositione iuris commemoratae, retentis, aliis 
eiusdem generis ut fide, bonitate, amicitia adiunctis. 
Tum rursus ad primum genus virtutum reditur in eo- 
que aliae virtutes duae ponuntur, dialectica et elo- 
quentia, tamquam ministrae comitesque sapientiae, 
quarum unam Cicero iam in lib. de or. virtutis nomine 
dignam existimaverat. Eloquentiam enim non solum 
Antonius a Mnesarcho aliisque ita appellatam esse 
narrat (1, 18, 83) et ipse virtutis loco habet (2, 84, 
344) sed etiam Crassus unam de summis virtutibus esse 
dicit (3, 14, 55) et Stoicos virtutem et sapientiam vo- 
cantes comprobat (3, 18, 65; cf. Quint. 2, 20, 10). Con- 
cluduntur etiam in pressam illam nitidamque definitio- 
nem, eloquentiam esse copiose loquentem sapientiam, 
quae sunt in lib. de or. diffusa et dissipata (3, 20, 76, 
cet.). Dialecticam autem, quam Academici eadem ra- 
tione eodemque iure quo eloquentiam virtutem esse vo- 
luerunt (cf. Acad. 1, 2, 5), nusquam Cicero ipse nisi 
in Partitionibus, etsi saepe eam respicit isdemque ferc 
verbis quibus hoc loco comparat cum vi oratiora (de or. 
2,38, 157; Brut. 41, 151 sqq.; or. 32, 113 sqq.; de fin. 
2, 6, 17), tamen in virtutibus numerat; quamquam prox- 
ime ad hanc sententiam in Tusc. disput. (5, 25, 72) 

accedit. Nec minus agnoscitur curae in iis quae sequun- 
tur de verecundia, quae, ut antea memoria partibus rhe- 
toricae (1, 3), sic custos omnibus data est virtutibus. 
Cum enim eo maxime cernatur verecundia quod fugiat 
dedecus, partibus fungitur decori (cf. de ofif. 1, 27, 93 
sqq.), cuius duo Cicero genera in lib. de o£P. intellegit, 
et generale quoddam decorum quod in omni bonestate 
versetur et aliud huic subiectum quod singularum virtu- 
tum ac potissimum ut videtur quartae virtutis sit pro- 
prium. Difficultas autem inter haec duo genera distin- 
guendi evitatur custode omnium virtutum verecundia con- 
stituta. 

Ita ad finem praeceptione virtutum ipsarum perducta, 
alii quidam perfecti animi habitus quibus studiis ad vir- 
tutem praecoli et praeparari possint aperitur; quae res 
in lib. de inv. attingitur in habitus et in studii defini- 
tionibus (1, 25, 36), non ut in Partitionibus, quamquam 
aptissime hoc ita institutum est, quaestioni de virtutibus 
adnectitur. Sequuntur deinceps vitia (23, 81), quorum 
et in lib. de inv. et in Partitionibus, in his autem ple- 
nius, ea potissimum memorantur quae imitari videantur 
virtutes. Denique indicatur summatim qui sint maxime 
loci in tota laudatione inlustrandi (23, 82). Sed de pri- 
mo genere causarum iudicia Ciceronis qualia essent sa- 
tis videmur expendisse. 

Suasionum deinceps rationes quem ad modum ex- 
plicaverit, persequendum est. Finem igitur huius generis 
primum ei cum Aristotele dissentienti honestatem et uti- 
litatem esse placebat (de inv. 2, 51, 156); similiterque 
fere eum in lib. de or. scribendis iudicavisse ex universi 
generis praeceptis efficitur (2, 82, 334 sqp.). Postea 
autem cum in utilitate una finem generis deliberativi 
poneret, magis inter se laudationum et suasionum fines 
distinctos reddidit et ancipitem quandam rationem e du- 
plici fiine nascentem sustulit ad utilitatem referens etiam 

ea quae in deliberationibus dici possent de honestate. 
Ita ad sententiam Aristotelicam revertendo progressus 
est (p. or. 24, 83; top. 24, 91). Et quamquam in Par- 
titionibus, ut in antea scriptis libris (de inv. 2, 56, 169 
sqq.; de or. 2, 82, 336), quaeri in deliberando dicit non 
modo quid utile sit verum etiam quid fieri possit aut 
quam facile possit et quid necesse sit aut quam sit mag- 
num, tamen rationibus suasoris et dissuasoris breviter 
praescriptis omnibusque illis quaestionibus ad duas re- 
dactis novam et aptam totius rei distributionem adse- 
quitur. Quaerendum autem demonstrat quid utile sit 
quidque fieri possit. 

Utilitas igitur quod in bonis malisque versetur 
(24, 86), bonorum partitionem ad deliberationes accom- 
modat necessariaque bona distinguit et non necessaria; 
quorum generum similiae sunt eae utilitatis partes quae 
in lib. de inv. incolumitas et potentia vocantur (2, 56, 
169). Si enim illud necessarium est sine quo salvi 
liberive esse non possumus (p. or. 24, 83), ea necessaria 
sunt quae quasi ad corpus alicuius rei pertinent eamque 
incolumem conservant (de inv. 2, 56, 168 sqq.). Minus 
autem necessaria ea esse dicuntur quibus efficiatur po- 
tentia (ibid.). Ergo etsi non omnia utilia quae non sunt 
necessaria potentiae nomine comprehenduntur ideoque 
minus absolute in lib. de inv. quam in Partitionibus res 
dispertitur, tamen duae de quibus agimus partitiones ita 
consentiunt ut facile altera ex altera potuerit oriri. Haec 
distinctio bonorum necessariorum et non necessariorum 
accommodatissima erat ad consilium quo secundus Cice- 
ronis scriptus est de officiis liber. Explicatur enim illo 
libro quae genera officiorum ab utilitate ducantur; qua 
in quaestione, praesertim si utilia inter se comparantur, 
— cuius rei praecepta a Panaetio omissa Cicero suo 
Marte supplevit, — maxime quaeritur quanta sit vis et 
qui gradus eorum quae utilia habeantur quibus adducti 

ad agendum iinpellamur. Si enim utilitates tantae esse 
possunt ut recte ducantur necessariae, tales cum incident 
spectabunturque certam officii deligendi rationem prae- 
bebunt; quam in lib. de o£P. ne in comparatione quidem 
utilium (2, 25, 88) explicatam esse admiraremur, si antea 
brevi quo statuunt intervallo Cicero eam partitionem 
bonorum quae est in Partitionibus exposuisse putandus 
esset. In iis porro quae necessaria non sunt discernit, 
ut etiam in lib. de inv. in rerum expetendarum tracta- 
tione (2, 52, 157 sqq.), quae honestate ipsa et quae com- 
moditate aliqua sive simplici sive coniuncta cum honestate 
expetuntur. Amicitiam autem in Partitionibus (25, 88) 
non ad honestatem et utilitatem (de inv. 2, 55, 166 sqq.) 
sed ad solam refert honestatem. Oumque in Laelio (8, 27) 
amicitiam a natura doceat oriri amore et caritate, et 
hanc sententiam respicere videtur et paulo longius pro- 
gredi sic amicitias definiens ut eas velit caritate et amore 
cerni (p. or. 25, 88). Generibus autem bonorum consti- 
tutis, cum iam in primo genere ipso ratio habeatur ne- 
cessitatis, restat ex iis rebus quae in lib. de inv. utili- 
tati et honestati attribuuntur (2, 52, 158; 2, 56, 170) ad- 
fectio; cuius quidem vi spectata explicatur deinceps quo 
modo concertatio quaedam utilitatis et honestatis exsistat 
deliberationesque pariat (p. or. 25, 89 sqq.). Temporibus 
igitur Cicero fieri posse ait ut utilitas et honestas inter 
se contendant; quae in lib. de or., vi temporum neglecta, 
videri modo inter se certare dicit consultoque, ut opi- 
namur, huius modi oratione usus est. Cum enim sen- 
tentiae Stoicorum adsentiretur, quidquid honestum esset, 
idem esse utile neque utile quicquam quod non honestum 
(de off. 3, 4, 20; 3, 8, 35), hoc ipsum in libris de offi- 
ciis ostendere studebat, numquam posse re vera honestatem 
et utilitatem inter se pugnare (3, 3, 11 sqq. ; 3, 7, 34). 
Ab eo autem quod posuerat Panaetius profectus et quod 
ille scripturum dixerat neque exsolverat ipse adgressus 



61 

duo quae homines non sapientes in officiis expendendis 
comparare solerent statuebat esse alterum quod honestum 
esset, alterum quod utile videretur (3, 7, 34; 3, 13, 56; 
3, 32, 114; 3, 33, 120 cet.); quae si contenderentur, vi- 
deri quidem honestatem et utilitatem inter se pugnare 
(3, 7, 34; 3, 12, 50; 3, 13, 56; 3, 17, 72 cet.). At hac 
repugnantiae formula non omnia quae debebat complec- 
tebatur. Nam si id quod honestum sit cum eo quod 
utile videatur certare statuemus, eadem ratione necessa- 
rio ponemus id quod vere utile sit et id quod honestum 
videatur inter se confligere. Cuius generis exempla sane 
nonnuUa allata sunt (cf. 3, 25, 95). Sed in eam quae 
una constituta erat repugnantiae formam non cadunt. 
Utrumque autem repugnandi genus Cicero in Partitioni- 
bus unam in formulam concludit eademque patefacit qui 
fiat ut omnino eius modi contentiones oriantur. Quod 
enim ait, temporibus fieri ut honestas et utilitas inter 
se contendant, sic interpretemur oportet ut intellegamus, 
quod plerumque utile habeatur et appelletur, id tempo- 
ribus mutatis cum honestate certare posse et nonnum- 
quam cum utilitate confligere quae honestas existimari 
et nominari soleat. Et longius ita quam in lib. de o£P. 
a lib. de inv. disceditur. Id enim de quo omnibus his 
locis agitur ita verbis effertur ut in lib. de inv. (2, 58, 
176) de commutatione honestatis et utilitatis, praeter- 
missa harum rerum contentione, in lib. de o£P. et de hac 
commutatione (1, 10, 31; 3, 4, 19; 3, 25, 95) et de ea 
quae videatur repugnantia, in Partitionibus de ea quae 
temporibus fiat concertatione dicatur. Sed pergimus ad 
tractandi praecepta. In his Cicero in lib. de or. (2, 82, 
335) omnia ad genera derigit oratorum, qui aut honestatem 
aut utilitatem defendant, consideratius autem in Partitio- 
nibus in primis auditores respiciendos esse significat ad 
eorumque opiniones orationem accommodandam. Quam 
in sententiam et alia quaedam nova adiungit de volup- 

tate laudanda et malis depingendiS; quibus rebus homines 
agrestes et indocti, etiam si reliqua spernant, moveri 
possint. 

Sed ad alteram ex duabus partibus in qua quid 
fieri possit quaeritur perventum est (26, 93; cf. 24, 86); 
quae quaestio etiam in lib. de or. contentionem utilitatis 
et honestatis excussam consequitur (2, 82, 336), magis 
autem in Partitionibus dilatatur, primum causarum ge- 
neribus, quae eadem exponuntur in libro de fato (16, 36) 
et in Topicis (14, 58), deinde ipsis explicatis efficiendi 
rationibus. Sic Cicero quae inchoata tantum antea erant 
ad perfectionem quandam et absolutionem perduxit. 
Nec dissimile fortasse studium in exquisitiore causarum 
nominandarum ratione perspici potest. Non enim, ut 
in libris de divinatione et in libro de fato et in To- 
picis, eas causas quae sua vi aliquid efficiant effi- 
cientes appellat sed usitatioribus verbis evitatis confi- 
cientes vocari iubet et eius modi esse dicit ut ipsae 
conficiant (p. or. 26, 93 sqq.; de div. 1, 55, 125; de fat. 
14, 33; 16, 36; top. 14, 58). 

Denique nonnuUa ponit orationis in genere delibera- 
tivo tractandae praecepta maximam partem aut ex iis quae 
proxime praecedunt petita, ut de utilibus et honestis, 
aut similia eorum quae data antea erant de collocatione 
aut de exordio et peroratione aut universe de amplifica- 
tione, cuius modi sunt quae ad exempla (§§ 55, 58), ad 
odium (§ 56), ad statum fortunarum et eventus dubios 
(§ 57), ad principia aliaque pertinent. Ita et haec et 
superiora, quae in Partitionibus de suasionibus praeci- 
piuntur, aut simpliciter aut cum correctione quadam et 
amplificatione duci ex ipsius Ciceronis libris poterant. 

Sed cum tria sint genera causarum deque duorum 
praeceptis disputatum, de tertii dicendum est. Agit igitur 
Cicero in Partitionibus de fine generis iudicialis (28, 98), 
de iudicio constituendo (28, 99), de statibus (29, 101 sqq.), 



63 

de ratione (29, 102), de firmamento (29, 103), de dis- 

ceptationibus (30, 104 sqq.), de certarum quae huius ge- 

neris sunt causarum tractatione (31, 109 sqq.). Atque 

eadem fere in lib. de inv. ordine non admodum diverso 

tractantur. Disputatur enim primum de constitutionibus 

et in earum explicatione etiam de iudicio constituendo 

(1, 8, lOsqq.); deinde de iis rebus quae arcte cum sta- 

tibus cohaerent (1, 12, 17 sqq.), cuius generis sunt quod 

praecipitur ut consideretur utrum causa simplex sit an 

iuncta (cui rei in Part. 29, 101 satis factum esse videtur cum 

significatur pluribus statibus si fieri possit utendum esse), 

controversiae scripti (quae in Part. 31, 108 in numerum 

disceptationum referuntur), quaestio (quae in Part. 30, 104 

dififusa et prima quaestio appellatur et in praeceptis attin- 

gitur disceptationis), ratio, iudicatio(quae estin Partitioni- 

bus disceptatio), firmamentum; postea in secundo libro(2,4, 

14 sqq.) de locis qui sint ad singulas constitutiones ac- 

commodati. De his partibus omnibus Ciceronem in 

libris de oratore accuratius disserere noluisse non mira- 

mur. Unam autem partem late patentem, quae ad locos 

pertinet singularum constitutionum, non modo praeter- 

misit sed ea omnino in praeceptis dicendi supersedendum 

esse censuit (2, 41, 175; 3, 30, 119). At in Topicis, 

quamquam tantummodo locos inveniendi explicavit plene, 

breviter eos percucurrit qui essent ad quodque genus 

propositorum accommodati eosdemque etiam ad causas 

volebat transferri (§§ 86, 90). Ut igitur in confirmatio- 

nis praeceptis (cf. p. 33) utrumque genus locorum et gene- 

ralium et eorum qui proprii sunt confirmationis nisi in 

Partitionibus expositum non est, sic simili ratione in ea 

parte de qua nunc quaeritur et Topica et Partitiones 

videmus a reliquis libris abhorrere. Et omnino quae in 

Partitionibus partes sunt generis iudicialis, eae etiam in 

Topicis adumbrantur. Dicitur enim breviter de fine 

(top. 24, 91), de statibus (25, 93), de iis rebus quae cum 

statibus coniunctae sunt (25, 95), de disceptationibus 
(25, 95), tractationibus (26, 97). 

Finem igitur generis iudicialis Cicero numquam 
quicquam esse aliud existimabat nisi aequitatem (p. or. 
28, 98; de inv. 2, 4, 12; 2, 51, 156; cf. de or. 1, 31, 
141). Quamquam enim in Topicis potius iuris ponit 
quam aequitatis nomen, utrique partes tribuit easdem 
(24, 91). Illud autem novum in Partitionibus adfert, 
quod finem quem diximus non solum simpliciter sed 
interdum etiam ex comparatione spectandum esse ait, 
repetita ex praeceptis propositorum etiam accuratiore de 
qua supra dictum est comparandi ratione. 

Fine autem generis exposito ea, quae in iudicio con- 
stituendo tractari soleant, non inepte ut quae ante iudi- 
cium ipsum agantur separatim a constitutionibus com- 
memorat, natura et genere a statu generali non seiungit 
(28, 99 sqq.). Status quidem notionem universam Cicero 
triplici modo designat aut circuitu quodam verborum 
nullo adhibito quod artis proprium sit vocabulo, ut saepe 
in omnibus libris, aut constitutionis nomine, ut in lib. de 
inv. Cornificium secutus, aut status nomine, ut in To- 
picis et in Partitionibus. Illud autem inter libellos quos 
extremo loco nominavimus interest quod in Topicis quod 
Graece dicitur avdaig, id Latine prorsus eadem ratione 
facto nomine appellari iubetur, ita ut hic vocis usus no- 
vari videatur (top. 25, 93); contra in Partitionibus, ex- 
plicatis constitutionibus necdum uno certo vocabulo de- 
signatis, status nomen sine ulla definitione aut Graecae 
vocis mentione ut notum inducitur (29, 102); quamquam 
hoc modo positum neque antea in Partitionibus neque 
in reliquis Ciceronis scriptis nisi in Topicis invenitur. 
Ac simile quiddam in notione ipsa animad vertipotest. 
Constitutionem enim Cicero in lib. de inv. primam esse 
definit causarum conflictionem ex depulsione intentionis 
profectam (1, 8, 10). Non autem in Partitionibus et in 

Topicis ipsam causarum conflictionem sed tantununodo 
illud statum esse significat quo resistatur aut in quo ad 
resistendum consistatur. Etenim sic rem explicat ut 
statum refutationem esse accusationis dicat (top. 25, 93) 
6t statu aliquo resisti (p. or. 29, 102) et unum aliquid 
€x tribus negari (p. or. 29, 101) aut in statu defensionem 
ad repugnandum insistere (top. 25, 93) et gradum capi 
ad resistendum (p. or. 29, 101) et triplici modo con- 
sistendum esse (ibid.). Quae notio constitutionis, quam 
recte Quintilianus (3, 6, 13) ab altera notione secernit, 
accommodata videtur ad simplicem et paratam novi illius 
nominis interpretationem (cf. top. 25, 93). Status autejn 
nomen a Cicerone primum in Topicis ad constitutionem 
designandam adhibitum videri ostendimus. lam lioc 
neminem potest fugere neque status quales exposuimus 
nisi in genere iudiciali oriri et ab his generales illas 
constitutiones quae in suasionibus et laudationibus ver- 
santur plane esse diversas"). At in lib. de inv. haram 
aliqua constitutionum, quae in genere iudiciali uno oriun- 
tur, necessario in omne genus causarum dicitur incidere 
(1, 8, 10; 1, 10, 14; cf. Volkm. 1. 1. p. 51); similiterque 
peccatum est in Topicis (25, 93; cf. Volkm. 1. 1. p. 53). 
Eosdem enim Cicero in deliberationibus et laudationibus 
status quos in genere iudiciali exsistere adfirmat. Abest 
autem plane hoc vitium Partitionibus. Nam etsi tria 
genera quaestionum in quibus sitne aliquid necne aut 
quid sit aut quale sit quaeritur in propositorum prae- 
ceptis explicantur (18, 62), tamen de statibus neque hoc 
loco neque ik praeceptis deliberationum et laudationum 
quicquam dictum est; quo nomine eae constitutiones 
solae quae sunt generis iudicialis designantur. Ac Ci- 
ceronem ita errorem quem diximus mero casu effugisse 

credi vix potest. Consulto autem si vitavit, qui potuisset 
post Partitiones scriptas ad eundem errorem in Topicis 
reverti? Sed ad status singulos veniamus, de quibus 
tamen non multa addenda. Quamquam enim translativa 
quae dicitur constitutione ad statum generalem relata 
quae quatuor in lib. de inv. constitutiones sunt tribus 
in Partitionibus et in Topicis continentur neque ex lib. 
de inv. (1, 11, 14 sqq.) artificiosa tertii status partitio 
repetitur, reliquis praeceptis nuUa iudicii indicatur mutatio. 
Post primam accusationis et defensionis conflictionem, 
quae in arguendo et resistendo consistit, ne causa om- 
nino cadat, aliquid necesse est praeterea ad intentionem 
accusationis depellendam adferri. Appellatur hoc defen- 
sionis adminiculum et in Partitiouibus et in lib. de inv. 
ratio (p. or. 29, 102; de inv. 1, 13, 18); cui opponitur 
quo nitatur accusatio idque firmamentum vocatur (p. or. 
29, 103). Sic Cicero in Partitionibus correxit quod prave 
antea instituerat. Defensioni enim firmamentum in lib. 
de inv. attribuerat eoque fulciri voluerat rationem, ut 
duplex quaedam ratio exsistere videretur defensionis, ac- 
cusatio nihil quo niteretur habere (de inv. 1, 14, 19). 
Unde factum est ut in iisdem libris ratione sola causae 
contineri dicerentur. Similisque est in lib. de or. sen- 
tentia. Quo enim Antonius causas contineri significat, 
id idem est quod in lib, de inv. etin Partitionibus ratio 
nominatur (cf. de or. 2, 30, 132). Nec firmamenta de- 
fensionis quae in Topicis continentia vocantur quicquam 
aliud ducenda sunt nisi eadem ratio eiusque firmamen- 
tum quale in lib. de inv. definitur (cf. top. 25, 95). Sed 
perspicuum est non posse in genere iudiciali causam 
esse nisi quid utrimque et recusationis firmandae et cri- 
minis stabiliendi causa proferatur. Quam sententiam, 
motus fortasse iis quae scripserat Cornificius (ad Her. 
1, 16, 26), Cicero in Partitionibus pristino sublato er- 
rore accurate expromit firmamentumque a parte accusa- 

tionis coUocat. Quin etiam, quamquam et defensionis 
rationibus et accusationis causas contineri ostendit, no- 
minibus ponendis prorsus in contrariam partem atque in 
lib. de inv. et in lib. de or. et in Topicis discedit ea- 
que quibus accusator potius quam quibus defensor nita- 
tur continentia causae appellat. Sed iam de quaestione 
videndum est quae ex conflictione rationis et firmamenti 
gignitur et a Graecis xgipofisvopj a Cicerone in Partitio- 
nibus (30, 104) disceptatio, in lib. de or. (2, 30, 132) 
quod in iudicium venit, in Topicis (25, 95) qua de re agi- 
tur vocatur. Quae cum angustior sit illa quaestione quae 
ex prima adfirmationis et negationis contentione exo- 
ritur (cf. p. or. 1. 1.) potissimumque quaestio in lib. de inv. 
(1, 13, 18; 2, 21, 62) appellatur, non recte eam Cicero in 
Topicis ex ipso statu effici ait eoque minus quod ex una 
conflictionis parte, quam esse in Topicis notionem status 
supra docuimus, parum accurate dixeris exsistere contro- 
versiam. Nondum igitur Cicero novum illud quod in status 
rationem induxerat tam diligenter expendisse videtur quin 
in disceptationum praeceptis magis veterem suam senten- 
tiam de notione status sequeretur. Quod quidem tantum 
abest ut in Partitionibus scribendis ei acciderit ut quae 
in hoc libello de statibus et disceptationibus exponuntur 
omnia inter se consentiant. Definitione discejftationis 
absoluta repetit Cicero quae in lib. de inv. et in lib. de 
or. persecutus erat, eandem esse in coniectura discepta- 
tionem et primam quaestionem (cf. p. or. 30, 104; de 
inv. 1, 14, 19) et posse huius modi controversias ad 
quaestionem universam revocari (p. or. 30, 106; de or. 
2, 31, 134; cf. or. 36, 126) eiusdemque Opimii et Nor- 
bani et Decii causis rem inlustrat (cf. lib. de or. 2, 30, 
132 sqq.; 2, 25, 106 sqq. cet.). Sunt etiam in numero 
disceptationum controversiae scripti (31, 107 sqq.), quae 
in Partitionibus cum neque in coniecturam neque in de- 
finitionem incurrere dicantur, intellegendum est eas in 

illas causas cadere qaae a statu generali proficiscantor. 
Nec secus Cicero antea censuerat. Distinguit enim in 
lib. de inv. scripti controversias ab ipsis constitutionibus 
(1, 13, 17; 2, 39, 115 extr.) easque in lib. de or. (2, 
26, 110 sqq.) in illo genere in quo quale quid sit am- 
bigatur tractari demonstrat, Sed velim maxime atten- 
datur quo pacto hanc rem in Topicis inducat (25, 95). 
Dicit enim praeter eos status de quibus disputavimus 
alios quasi status novos in controversiis disceptandis ex- 
sistere eosque appellari iubet legitimas disceptationes. 
At in Partitionibus disceptationes accuratissime et definit 
et ut controversias a statibus quos quaestionum loco non 
habet discernit. Neque haec duo probabile est eum 
postea confundere potuisse. Sunt autem controversiarum 
quae in scripto versantur eadem in Partitionibus et in 
Topicis genera. Nasci enim dicuntur ex ambiguitate 
scripti aut ex contentione scripti et sententiae aut ex 
contrariorum scriptorum conflictione (p. or. 31, 108; top. 
25, 96). Sublatum igitur videmus ex quinque generibus 
quae sunt in lib. de inv. exposita (1, 13, 17) genus de- 
finitivum quod definitione et genus ratiocinativum quod 
contentione scripti et sententiae continetur, nec tamen 
ut in lib. de or. multitudinem partium ita evitatam ut 
m contraria curratur omnesque huius modi controversiae 
in uno genere ambiguo ponantur (2, 26, 110 sqq.). Sed 
ad extremam praeceptionis particulam properandum. 

Haec igitur, ut monstravimus, in expositione ver- 
titur locorum qui in genere iudiciali certarum causarum 
proprii sunt (31, 109 sqq.); quos cum Oicero nisi in Kb. 
de inv. et in Partitionibus non explicaverit, quaerendum 
in hac parte comparationis potissimum erit quae prae- 
cepta ex lib. de inv. petita in Partitionibus retineantur 
aut ab eorum librorum praeceptis qua ratione disceda- 
tur. Ooniecturae igitur prima partitione Cicero membra 
separat accusationis et defensionis (32, 110; 35, 119) 

eademque distinguit in lib. de inv., paulo aliter autem 
rem universam distribuit. Locos enim coniecturae in 
causam, personam, factum, causamque in impulsionem 
et ratiocinationem dividit (2, 5, 17 sqq.), causae vero 
partes ita exponit ut primum accusationem (§ 19), deinde 
defensionem (§ 25) tractet. Et in persona, expositis 
prius iis rebus quae personis sunt attributae, eadem 
atque in causa distinctione accusationis et defensionis 
utitur. Sed si de ipsa causa tractanda (cf. p. or. 36, 
123 in.) potius quam universe de locis coniecturae 
(cf. p. or. 10, 34 sqq.) quaeritur, prava illa ratio est 
qua uni alicui loco qui in accusationem et defensionem 
cadit accusatio et defensio ut partes subiciuntur. Pri- 
mum igitur loci exponuntur accusationis et insiti qui 
dicuntur (32, 110 sqq.) et adsumpti (34, 117 sqq.); quae 
duo genera etiam in lib. de inv. respiciuntur (cf. 2, 
14, 46). Qui autem in priore genere tres in lib. de 
inv. loci sunt, causa, persona, factum, eos Cicero in 
Partitionibus duo facit, causam et eventum. Quibus 
enim rebus demonstrari solet personas procliviores ad 
factum fuisse, eas in causis facti ponit. lam in causa- 
rum praeceptis ad coniecturam accommodat quae modo 
in suasionibus tractandis de causis, de utilitate, deque 
efficiendi ratione praeceperat. Ita etiam summatim com- 
prehendit quae fere in lib. de inv. in causae exposi- 
tione de ratiocinatione (2, 6, 20) et in personae prae- 
ceptis (2, 9, 28 sqq.) dixerat. Et quae de motu animi 
sequuntur (p. or. 32, 112) eadem sunt in quibus posita 
est impulsio (cf. de inv. 2, 5, 19). Neque alter accu- 
sationis locus qui eventus vocatur maximeque ex facti 
vestigiis constat novam quandam suppeditat materiam. 
Non tam enim de facto ipso in eius loci qui factum ap- 
pellatur tractatione disseritur quam de iis rebus quae 
factum sequuntur aut cum eo coniunguntur (cf. de 
inv. 2, 12, 38), in quibus etiam eventus attingitur 

(§ 41). Alia autem quae in facti praeceptis commemo- 
rantur, ut opportunitas loci, longinquitas temporis, oc- 
casio, facultas, potius ad causam pertinent. Eam igitur 
Cicero in Partitionibus correctionem adhibuit ut eventus 
nomen a parte huius loci ad totum locum transferret et 
nonnuUa ut aliena praetermitteret. Adsumpta quae di- 
cuntur quo modo tractanda sint, paulo accuratius et fu- 
sius quam in lib. de inv. (2, 14, 46 sqq.) et ' in lib. de 
or. (2, 27, 118 sqq.) exponit iterumque ut in praeceptis 
confirmationis (14, 48 sqq.) praecipue de testibus et 
quaestionibus disputat, sed ita rem variat ut in confir- 
mationis praeceptis potissimum quae contra testes et 
quaestiones, hoc loco quae pro testibus et quaestionibus 
dicenda sint doceat plene, contraria in contrariis dicenda 
significet. Sed has res quoniam in libris ante scriptis 
tantummodo breviter attingit, neque in singulis compa- 
ratio institui potest et apparet cur addiderit in Parti- 
tionibus nonnulla quae in reliquis libris non erat per- 
secutus. Atque etiam in defensionis praeceptts nova 
quaedam sunt, quae unde sint orta facile perspicietur. 
Eadem enim ratione atque in reprehensionis praeceptis 
Cicero omnibus accusationis locis singulorum horum 
infirmationes eodem ordine opponit primum de causis 
dicendo, deinde de consequentibus, postremo de locis 
adsumptis. Neque aliter in lib. de inv. et causa et 
persona ex defensionis parte tractantur (2, 8, 25; 2, 
11, 35); unde etiam singula quae in Partitionibus de 
infirmatione causarum (§ 119) praecipiuntur arcessi po- 
tuerunt. Terminatur coniecturae tractatio adiunctis in 
lib. de inv. locis quibusdam communibus (2, 16, 51), 
in Partitionibus praeceptis nonnuUis de singulis oratio- 
nis partibus in causa coniecturali conformandis (35, 
121 sqq.). Neque enim poterat in hac parte Cicero 
rationem librorum de inventione retinere, in quibus 
quod ita in fine novum adiungitur, id positum est 

totum in amplificatioDe. Amplificatio autem ubique in 
Partitionibus a locis communibus secernitur. Nec vero 
haec in iis de quibus agimus neglegitur aliaque non 
minus utilia accedunt. 

Et in definitione nonnuUa apertas ob causas mutata 
«unt. Cum enim eadem fere in lib. de inv. et de ac- 
cusatione et de defensione dicta sint, aptius in Parti- 
tionibus communia traduntur utriusque partis praecepta 
{36, 123 sqq.). Deinde, si exemplum huius generis 
{§ 124 sqq.) praetermittimus, quatuor possumus tracta- 
tionis partes in Partitionibus distinguere, definitionem, 
<ionfirmationem definitionis (§§ 123, 126 ext.), locos com- 
munes accusatoris et defensoris, amplificationem (§§ 127, 
128); in lib. de inv. quinque partes, definitionem, con- 
&mationem definitionis, adiunctionem aut separationem 
facti cum locis communibus, infirmationem definitionis 
adversariorum, locos communes (2, 17, 53 sqq.). Neque 
necessario quae in Partitionibus omittuntur, adiunctio 
aut separatio facti et infirmatio eius qua adversarii 
utuntur definitione, a reliquis partibus segregantur sed 
recte subiciuntur ipsi definitioni et definitionis confirma- 
tioni. Communes autem quales in lib. de inv. defi- 
niuntur loci in duas partes in Partitionibus tribuuntur 
amplificatione seiuncta separatimque tractata, cuius rei, 
<3uam et antea tetigimus (pp. 20, 42, 71), hoc loco 
dilucidum est exemplum (§§ 127, 128; cf. §§ 115, 116). 
Praecipit vero in utroque opere Cicero ut definitio ad 
communem sensum opinionemque hominum referatur et 
in definitione confirmanda res similes inducantur (p. or. 
§§ 123, 126; de inv. 2, 17, 53 sqq.) et in locis com- 
munibus de verbi interpretatione aut depravatione agatur 
(p. or. 36, 127; de inv. 2, 18, 55 sqq.). Paulo autem 
plenius in Partitionibus significat quibus praeterea locis 
in definiendo utendum sit, altera ex parte contrariis, con- 
sequentibus, nomine, altera ex parte locis aequitatis, auc- 

toritate rerum iudicatarum, fine aliquo periculi (36, 126); 
similiterque communium quos adumbrat locorum co- 
mites et ministros adiungit locos quosdam inyeniendi 
(36, 127). 

Superest illud genus causarum in quo quale quid 
sit quaeritur, cuius tractandi duplex praescribitur in Par- 
titionibus modus, si quid iure factum esse defendatur et, 
cum non iure factum esse concedatur, si venia petatur 
ignoscendi (37, 129 sqq.; 131 med.). Et duae sunt haius 
generis etiam in lib. de inv. partes, negotialis et iuridi- 
cialis (2, 21, 62 sqq.); ex quibus rursus iuridicialis bi- 
pertito dividitur, ut sit aut absoluta aut adsumptiva (2, 
23, 69 sqq.). Adsumptiva autem partes habet compara- 
tionem, relationem criminis, remotionem criminis, con- 
cessionem, quae in purgationem et deprecationem tribui- 
tur (2, 24, 71 sqq.). In qua partitione quae sunt duae 
partes primae, negotialis et iuridicialis, si ita tantum 
inter se dlfferunt ut altera implicite et abscondite, altera 
patentius et expeditius quaestionem recti et nori recti 
contineat (cf. 2, 23, 69), ubi tandem confinium? Haec 
igitur in Partitionibus servata non sunt sed duarum quae 
sunt discriptae partium altera et negotialem et iuridicia- 
lem partem praeter concessionem, altera eam partem con- 
cessionis amplectitur quae purgatio vocatur deprecatione^ 
quae etiam in lib. de inv. probari in genere iudiciali vix 
posse dicitur, omnino relicta. In primis vero de iure 
distribuendo disseritur, cuius primae partes et in Parti- 
tionibus et in Topicis duae sunt, natura et lex sive in- 
stitutum (p. or. 37, 129; top. 23, 90), tres autem in lib. 
de inv. consuetudine pari ratione cum natura et lege 
coniuncta (2, 22, 65 sqq.). Sed tamen Partitiones et 
Topica, magis inter se quam cum lib. de inv. consen- 
tientia, non leviter in duobus illis generibus partiendis 
discrepant. Aequitas enim idem est in Topicis quod ius 
iusque divinum, quod in Partitionibus ex aequo copulatur 

cum iure humano sive aequitate, praeteritur; desideran- 
turque etiam in partibus legis sive instituti graves illae 
distinctiones scriptorum et non scriptorum, generis pu- 
blici et privati; ex quo apparet iuris distributionem multo 
esse in Partitionibus quam in Topicis politiorem. De- 
nique controversiae scripti (cf. 38, 132 sqq.), quae in 
idem hoc genus cadunt in quo quale quid sit quaeritur, 
perpaucis possunt absolvi. Ita enim maxime Partitiones 
a libris de inventione abeunt ut multis careant minus 
necessariis et locos generis primi et secundi, quae sunt 
ambiguitas scripti et contentio scripti et sententiae, etiam 
ad contraria scripta transferendos indicent (39, 137); 
ceterum nova admodum non ferunt (cf. p. or. 38, 134, 
135 et de inv. 2 §§ 125, 128 — 131; p. or. 38, 135 extr. 
et de inv. 2, 45, 134; p. or. 39, 136 et de inv. 
2 §§ 139-141). 

Perfecta praeceptorum est comparatio, ex qua quae 
effici videantur brevi complectamur. Potest igitur in 
iudiciis Ciceronis de ratione dicendi progressio quaedam 
agnosci. Et de multis quidem rebus sententia eius quo 
modo paulatim mutata sit videnaus, ut de partitione ora- 
tionis (p. 29), de virtutibus narrationis (p. 32 sqq.), de 
appellatione perorationis (p. 41), de notione et usu pro- 
positi (p. 44 sqq.), de laudationum utilitate (p. 49 sqq.), 
de fine suasionum (p. 58), de utriusque locorum generis 
praeceptione (p. 63), de controversiarum quae in scripto 
versantur generibus (p. 68). Partitiones praeterea cum 
libris de inventione et libris de oratore et Bruto et 
Oratore contendentes saepissime progressionem cernimus, 
ut in iis quae praecipiuntur de prima rhetoricae parti- 
tione (p. 13 sqq.), de docendi et movendi generibus 
(p. 18), de locis inveniendi (p. 20), de coUocatione 
(p. 20 sqq.), de partitione simplicium (p. 22 sqq.), de vir- 
tutibus principii (p. 29 sqq.), de veri similium partitione 
(p. 33 sqq.), de definiendi ratione (p. 36 sqq.), de argu- 

mentatione et locis adsumptis (p. 38 sqq.), de partibus 
perorationis (p. 41 sqq.), de aliis rebus compluribus in 
primisque partitionibus. Haec omnia dubitare non licet 
quin emendandi et corrigendi studium declarent. Quo 
studio spectato facile ex comparatis Partitionum et To- 
picorum praeceptis iudicari potest de temporis ratione 
inter hos libellos intercedente. Primum enim Partitiones 
identidem et diflferunt a Topicis congruentibus cum uno 
aut pluribus ante scriptis libris et eaedem illis libris 
accuratiores sunt, quod iis ostendimus quae disputata 
sunt de prima rhetoricae partitione (p. 14 sqq.), de locis 
inveniendi (p. 19 sqq.), de virtutibus principii (p. 29), de 
suavitate narrationis (p. 32), de definiendi ratione (p. 37), 
de notione amplificationis (p. 42), de coniecturae tractan- 
dae ratione (p. 47), de partitione eius generis in quo 
quale quid sit quaeritur (p. 48), de comparandi ratione 
quae in eodem genere adhibenda sit (ibid.), de motu 
animi (p. 49), de causis conficientibus (p. 62), de ge- 
neribus causarum in quae status incidant (p. 65), de 
continentibus causae (p. 66 sqq.), de firmamento (ibid.). 
Deinde non pauca, quae a Cicerone non exponuntur nisi 
in Partitionibus et in Topicis, minus in hoc sunt quam 
in illo libello accurata et expolita, ut partitio testimo- 
niorum (p. 19), ut loci ad definiendi rationem ac- 
commodati (p. 37), ut ea quibus qui fiat ut propositum 
pars sit causae explicatur (p. 45 sqq.), ut praecepta qui- 
bus inter disceptationem et statum quae ratio intercedat 
significatur (p.67), ut iuris distributio (p.72 sqq.). Et quem , 
modum duo quae commemoravimus genera indiciorum,! 
sic etiam illa vestigia, quae in diversis posita sunt modis ( 
quibus in Topicis et Partitionibus propositi et status > 
nomina inducuntur (cf. pp. 46, 64), postulant ut Topicis 
medium aliquem locum inter Partitiones et reliquos libroa 
adsignemus. An contra dicet aliquis, Ciceronem Topicjfci 
scribentem libros secum non habuisse neque quae ante: 

in Partitionibus exposuisset memoria tenuisse? Eo si 
complura spectarent neque alio modo explicari possent, 
tantam Ciceroni memoriae infirmitatem adscribere for- 
tasse liceret. Nunc ultro putare non licet tam multa ei 
tamque diligenter elaborata excidisse. Neque neglegenter 
Topica conscripta sunt ut ad unum Trebatium. Voluit 
enim Cicero libellum in aliorum manus venire iisque 
quam plurimum prodesse (cf. top. 19, 72). Sed liaec quae 
modo coUegimus indicia aliis firmantur et cumulantur 
quae Partitiones cum libris Ciceronis philosophicis col- 
latae suppeditant. Eadem est enim universa virtutum 
distributio in libris de officiis quae in libris de inventione 
et in libris de finibus, in Partitionibus autem alia atque 
in illis libris multoque subtilior et politior. Sunt etiam 
singula praeterea huius loci praecepta accuratiora in Par- 
titionibus quam in libris de officiis, ut de numerorum 
ratione quae inter virtutes ct initia virtutum intercedat 
(p. 51 sqq.), de divisione prudentiae (p. 53), de magni- 
tudine animi partienda (p. 53 sqq.) deque liberalitate 
(p. 56 sqq.) et verecundia (p. 58); quae omnia, ut 
etiam ea quae ad distinctionem bonorum necessariorum 
et non necessariorum et ad contentionem honestatis et 
utilitatis pertinent, credere vetant Partitiones scriptas 
esse ante libros de officiis qui sunt ipsi post Topica 
perfecti. 

Longe autem aliud Pideritius sibi adsequi vide- 
batur partibus quibusdam Partitionum et Oratoris inter 
se conferendis, ex qua comparatione argumenta elicere 
studuit quibus quod statuerat stabiliret, hos duo libros 
uno eodemque tempore esse conscriptos **). Similia enim 
in iis esse vidit complura. Sed quid id ad rem? et 
alia multa non minus similia in Partitionibus et in libris 
de inventione, in Partitionibus et in libris de oratore. 



'*) Cf. Pid. ed. Part. Or. supra 1., prolegg. § 9. 

in Partitionibus et in Topicis inveniuntur. Immo non 
tam similibus in hac causa praeceptis quam dissimilibus 
temporis rationem declarari necesse est. Et tamen ut 
exemplis quibusdam indicetur quali ratiocinandi genere 
ille vir doctus usus sit, comparationem eius paulo pro- 
pius inspiciamus. Laudat igitur Cicero in utroque libro 
Academiam quamque utilis sit oratori ostendit (p. or. 
40, 139; or. 3, 12; 4, 16; 33, 118; cf. Pid. 1. 1. § 9 adn. 
44). Quid? haec tantummodo uno aliquo tempore Cice- 
ronis fuit sententia? At simili modo philosophiam Aca- 
demicam laudibus effert in libro de fato (2, 3), qui eodem 
anno scriptus est quo Topica. Deinde similia quaedam 
in Partitionibus (23, 79) et in Oratore (32, 113 sqq.) 
de eloquentia et dialectica dicuntur (cf. Pid. ibid.): 
potes paene eadem in aliis Ciceronis libris partim ante 
Oratorem, partem post eum librum scriptis legere (Brut. 
31, 120; de fin. 2, 6, 17; de off. 1, 1, 3 sqq.). Confe- 
runtur etiam quae in Oratore et in Partitionibus de lu- 
minibus verborum et ornamentis sententiarum disputan- 
tur (cf. Pid. ibid.). Sed, ut ex iis quae supra persecuti 
sumus apparet, multo magis in hac parte cum libris de 
oratore Orator quam cum Partitionibus consentit. Ea 
autem quae de moribus oratoris exprimendis praecipiuntur 
(p. or. 6, 22) similiora sunt eorum quae in libris de ora- 
tore (2, 43, 183 sqq.) quam quae in Oratore leguntur 
(or. 37, 128; cf. Pid. ibid.). Nec solum in Partitionibus 
et in Oratore (cf. Pid. ibid. adn. 46) sed etiam in libris 
de oratore significatur, maxime in peroratione esse am- 
plificatione, qualis in Partitionibus definitur, utendum 
(de or. 2, 81, 332; cf. et. p. or. 8, 27 cum lib. de or. 
2, 77, 311 sqq.). Genus vero laudativum, quali utebantur 
Graeci, tam in libris de oratore (2, 84, 341) dicitur quam. 
in Oratore (11, 37; cf. Pid. ibid. adn. 47) delectandi 
causa adbiberi. Neque ea praecepta quae in Partitio- 
nibus (30, 106) de genere infinito dantur longius ab iis 

quae in libris de oratore (2, 31, 133 sqq., 138 sqq.) quam 
ab iis quae in Oratore (14, 45; cf. Pid. ibid. adn. 49) 
ponuntur discedunt. Quod idem dici potest de argu- 
mentis expendendis (cf. p. or. 3, 8; or. 15, 47; Pid. ibid. 
adn. 50; cf. et. de or. 2, 76, 309). Sed quid plura de 
eius modi comparatione quae nihil ad quaestionem insti- 
tutam attineat? 

Alia etiam praeter temporis rationem comparando 
quaerebamus : et iam certo scimus Ciceronem Partitionibus 
scribendis in primis una in parte artis oratoriae elabo- 
Tare voluisse. Id quidem facile ex divisionibus partitioni- 
busque perspici potest. Compluribus enim Cicero in 
hoc libello utitur in iis quae antea partitus non erat 
partiturque saepe aliter atque in reliquis libris et, quod 
ex eodem partiendi studio nascitur, diligentius eo quo 
distributio accurata postulat reliqua praecepta refert. 
Optimae etiam omnium eae divisiones sunt quae in Par- 
titionibus Oratoriis exponuntur. Quae omnia tanta exem- 
plorum multitudine inlustravimus ut ea hoc loco non 
iteremus. Haec si tenebimus simulque illud respiciemus, 
libellum ipsum non artem rhetoricam nec praecepta ora- 
toria sed Partitiones Oratorias inscribi, intellegemus 
Ciceronem, quem ad modum in Topicis unam omnino 
partem totius artis rhetoricae explicare instituit, sic in 
Partitionibus una potissimum in re, quae inscriptione 
libelli indicatur, operam et curam coUocasse. 

Atque illud consilium compertum viam de fontibus 
iudicandi patefacit. Novis enim exceptis partitionibus 
iisque praeceptis quae necesse aut facile erat cum illis 
partitionibus inferre, reliqua fere omnia, ut comparando 
exposuimus, Cicero ipse aliis ante scriptis libris com- 
plexus erat. Quod igitur in Partitionibus novi attulit, 
id situm in ea ipsa re videmus in qua praecipue eum 
studium operamque posuisse modo ostendimus. Eandem 
autem quae in hoc libello tam diligenter secutus est 

tractandi rationem ipse iu libris de oratore ineundam 
iu iure civili ad artem redigendo docuerat (1, 42, 188, 
190), ut scilicet primum in genera res digereretur 
deinde generum dispertirentur membra, tum propria 
cuiusque vis definitione declararetur. Et de singuUs 
partitionibus plurimae ita sunt comparatae ut eas diffi- 
cile sit scribenti ipsi non attribuere, ut primam totius 
doctrinae partitionem (cf. p. 16), ut duplicem pro triplici 
distributionem eorum quae ad fidem faciendam pertinent 
(p. 18), ut distributionem testimoniorum (p. 19) et collo- 
cationis (p. 21), ut primam divisionem elocutionis (p. 22), 
ut simplicium distributionem (p. 22 sqq.), ut virtutum 
quas principium (p. 29 sqq.) et quas narratio (p. 31 sqq.) 
habere debeat distributionem , ut partitionem veri simi- 
lium (p. 33 sqq.) et reprehensionis (p. 37 sqq.) et virtutum 
(p. 50 sqq.) aliasque quas explicavimus plures; in quibus 
omnibus perspicuum est Cicero accurate partiendi studio 
adductus et cur a pristinis suis partitionibus discedere 
debuerit et quibus viis ad eas quas uovas induxit ipse 
sine duce potuerit pervenire. Vestigia autem quae in 
iis quae primum in Partitionibus profert indagare possumus 
alienae doctrinae non ad unum sed ad plures, ad Aristo- 
telem, Theophrastum, Athenaeum, Cornificium, spectant 
(cf. pp. 27, 41, 45, 59, 66). Neque ea omnia in quibus 
talia impressa vestigia sunt sine mutatione et correctione 
ab illis scriptoribus accepta tradidit sed supplendo ali- 
terve conformando sua ex alienis fecit. Et fieri potest 
ut simili modo etiam ab aiiis pauca sit mutuatus. Uni- 
versum autem libellum nihil est causae quod, ut qui- 
dam^^), putemus Ciceronem ex uno aliquo fonte duxisse. 
Neque illud significavit cum diceret (p. or. 40, 139) omnes 
oratorias partitiones ex Academia effloruisse. Quod qui- 



"*) Cf. C. Wallies, de fontibus Topicorum Ciceronis, Hal. a. 
1878, pp. 21, 41, 48. 

dem ipse quo modo intellegi vellet monstravit addens 
sine ea philosophia neque inveniri partitiones neque trac- 
tari neque intellegi posse sed et partiri ipsum et definire 
et ambigui partitiones dividere aliaque id genus illius 
exercitationis et subtiliter disputandi et copiose dicendi 
artis esse propria. Haec omnia in illo genere philoso- 
phandi versabantur penitus; e media ergo Academia 
eas, quas exposuerat, partitiones effloruisse ait; quod 
perspicuum est non de uno aliquo scriptore scriptoribusve 
quibusdam certis sed de genere dici philosophiae. Neque 
enim re vera omnes oratoriae partitiones ab uno homine 
unave aetate inventae et explicatae sed longo temporis 
spatio variis ingeniis paulatim excogitatae et perpolitae 
sunt. Non igitur recte iudicant qui hoc loco veterem 
solam Academiam *^), in qua etiam Peripateticos Cicero 
numerabat (cf. de fin. 5, 3, 7), aut qui unam Academiam 
recentiorem^^) intellegunt. Nec vero verbis de quibus 
agitur partitiones quae erant expositae magis Aristoteli 
aut Theophrasto aliisve quam ipsi Ciceroni, qui in primis 
Academicam philosophiam probabat et colebat, attri- 
buuntur, Sed de tempore, consilio, fontibus quae ex 
comparatione praeceptorum sequi viderentur, sat multis, 
ut arbitramur, docuimus. 

Et quoniam Partitiones ipsas artisque praecepta per- 
scrutati sumus, possumus nunc etiam quae extra hos 
fines sunt circumspicere; in quibus si nihil reperiri po- 
terit quo quae iam adsecuti sumus infirmentur, satis huic 
causae quam agimus factum esse debebit cumulateque 
erit satisfactum, si quae antea statueramus ex hac quo- 
que parte videbimus comprobata. Quod etsi alicui for- 
sitan initio desperandum videatur reputanti neque Cice- 
ronem de Partitionibus Oratoriis usquam in reliquis li- 

'^) Cf. Pid. ed. ad loc. et C. Hammer. in commentatione de 
Ciceronis Topicis, ed. Landavi a. 1879, p. 24. 
^O Cf. Wallies 1. 1., p. 48. 

bris mentionem fecisse neque alios scriptores antiquos 
quicquam de iis quae quaerimus testificatos esse, tamen, 
ne forte quod utile ad hanc disputationem sit relinqua- 
mus aut in suspicionem veniamus incommoda quaedam 
fugisse, quaerendum arbitramur, et vita Ciceronis et pa- 
tris et filii quando eius modi fuerit ut in eam omnino 
donatio Partitionum cadere potuerit et eius animi, quo 
animo in Marcum fuisse putavimus patrem hunc libellum 
scribentem, quot quaeque sint alibi vestigia. 

Cum igitur provinciam Ciceroni aliquam admini- 
strare coacto Cilicia obvenit (cf. ad Att. 5, 15 cet.), Mar- 
cus annum decimum quartum agebat (cf. ad Att. 1, 2, 1,), 
ut propter aetatem eius puerilem Partitiones usque ad 
hoc tempus scribi non potuisse iure inter doctos conve- 
niat. Rebus autem gerendis Cicero impediebatur quo 
minus in Cilicia animum in opera id genus intenderet. 
Nec quicquam traditur quod testimonio esse possit eum 
proximis post provinciam administratam annis operam 
in libris scribendis posuisse. Quod si fecisset, miram 
esset epistulas eius omni huius rei indicio carere, cum 
ne de exercitationibus quidem Graecis et Latinis quibus 
hoc tempore utebatur Atticum litteris non fecerit certio- 
rem (cf. ad Att. 9, 4, 3). Ac planius significare quam 
in Bruto vix poterat se adhuc nihil post libros de re 
publica edidisse (cf. Brut. 5, 19). Non erat autem quod 
Partitiones ut libros de legibus, si scriptae fuissent, non 
divulgaret. Ita ad annum venimus quo in medium pro- 
latus est Brutus, quo anno (a. u. 708) Drumannus Par- 
titiones quoque scriptas esse putabat, quia hoc tempore 
multa Cicero de arte rhetorica litteris mandavit, postea 
se ad philosophiam tractandam convertit (cf. Drum. Hist. 
Rom. vol. VI, p. 293). Videre autem debebat Cicero- 
nem, compluribus de philosophia perfectis libris, rursus 
Topicis scribendis ad dicendi praecepta revocatum esse 
et Topica ipsa multo esse Partitionum similiora quam 

aut Brutum aut Oratorem. Exquisitioribus vero argu- 
mentis nec tamen stabilioribus usus est Pideritius (cf. 
ed. prolegg. § 7). Quod enim Hirtius et Dolabella de- 
clamitabant apud Ciceronem isque in litteris quibusdam 
dixit se ludum quasi habere coepisse (cf. ad fam. 9, 16, 
7 ; 9, 18), nihil est profecto quod credamus ad eius modi 
exercitationes opus ei fuisse libro quod genus sunt Par- 
titiones easque eam ob causam esse conscriptas. Neque 
cognitum habemus Ciceroni iam in animo fuisse filium 
Athenas mittere; ad Caesarem mittendus esset necne 
deliberatum erat (cf. erat. Att. 11, 17, 1; ad fam. 14, 
11); de studiis eius Athenisque, quidquid Cicero cogi- 
tabat, nihil in litteris hoc tempore datis scriptum vide- 
mus. Et sint Partitiones eius modi ut iis legendis et 
ediscendis Marcus paratior fieri potuerit ad Cratippum 
audiendum: non minus idoneae fuerunt quae postea ad 
eum in studiis versantem mitterentur. Absunt porro 
huius anni epistulis omnia quae indicare possint patri 
filium iam suspicionem parum honeste vivendi et dili- 
genter discendi dedisse. 

Huic proximo anno (a. u. 709) Marcus tum Romae 
domum cogitabat conducere, — novam enim Cicero 
uxorem duxerat et mortua erat Tullia, — tum ad Cae- 
sarem in Hispaniam ire volebat (cf. ad Att. 12, 32, 2; 

12, 7). Sed iam mense Martio constitutum erat ut trans- 
iret Athenas, quo exeunte fere hoc mense profectus est 
(cf. ad Att. 12, 8; 12, 24; 15, 15, 4). Pecuniam autem 
ut suppeditaret mandatum erat Attico, quicum Cicero 
de hac re saepe litteris communicabat (cf. ad Att. 12, 
24; 12, 27; 12, 32). Et quamquam paulo post de Marco 
nuntii Romam adferri coepti sunt qui minime placerent 
(cf. ad Att. 13, 1; 13, 30; Drum. Hist. Rom. vol. VI, 
p. 714), tamen Cicero liberalitate in eum primo certe 
anno peregrinationis utendum esse censebat (cf. ad Att. 

13, 47 a). De studiis Marci nuUam in epistulis huius tem- 
M. 6 

poris mentionem facit. Non igitur ab eo magnam statim 
diligentiam exspectandam existimabat. Ipse vero totus 
erat philosophiae deditus (cf. ad Att. 12, 14; 12, 15; 
12, 20, 1; 12, 40, 2; 13, 26, 2; ad fam. 9, 8) scrip- 
sitque Consolationem, Hortensium, Academicas quae- 
stiones, libros de finibus; quae omnia genus quoddam 
cogitandi et investigaudi diversum ab eo, quod Partitio- 
nes, declarant. 

Sed iam perlustrandus est annus qui fuit ab urbe 
condita septingentesimus decimus. Pergebat igitur 
Cicero litteras mittere ad Atticum de sumptibus Marci 
deque pecunia suppeditanda (cf. ad Att. 14, 7. II. 17. 
20; 15, 15. 17. 20; 16, 1). Nec de vita moribusque 
adulescentis graves adferri rumores desierant (cf. ad 
Att. 14, 16, 3; 14, 18, 4; 15, 16a). Sed tamen unum erat 
quo valde Cicero delectari posset. Arbitrabatur enim 
litteras filii factam in studiis progressionem auctamque 
doctrinam redolere (cf. ad Att. 14, 7; 15, 16a; 15, 17). 
Scribebant etiam alii de Marco aut ab eo venientes 
nuntiabant quae Ciceroni grata essent (cf. ad Att. 15, 
16a), ut Tribonius (cf. ad fam. 12, 16) et Messala (cf. 
ad Att. 15, 17) et Ovius (cf. ad Att. 16, 1, 5). Sed 
consilium iam mense Aprili ceperat mense lulio in 
Graeciam proficisci, ut ipse discenti interveniret (cf. ad 
Att. 14, 1, 2). Nec primum hoc proposito quicquani 
aliud agebat nisi ut filio prodesset (cf. ad Att. 14, 13, 4), 
cuius maxime etiam proficiscens memor significavit in 
litteris quas scripsit ad Atticum, etsi molestum esset eo 
tempore Italiam relinquere, tamen consolationis se aliquid 
in eo videre quod aut profuturus esset Marco aut quid 
profici posset iudicaturps (cf. ad Att, 16, 3, 4 sqq.). 
Eiusdemque Marci studia respiciens et mores initium. 
iam fecerat de officiis ad eum scribendi (cf. de off. 1, 
1, 1 sqq.; ad Att. 15, 13, 6; 16, 11, 4; Heinii et 
Muelleri prolegg. edd. lib. de off. supra 11.). Quod 

opus, cum consilio mutato ex itinere suscepto, in quo 
Topica conscripserat, Romam revertisset et rursus urbe 
relicta rus venisset, perficere adgressus est et mense 
Octobri in manibus habebat (cf. ad Att. 16, 11, 4; de 
off. 3, 33, 121). Hoc igitur tempore omni ex parte eo 
cuius indicia in Partitionibus sunt animo in filium erat. 
lis enim quae de moribus Marci acceperat commotus 
primum praesens eum confirmare instituit, impeditus 
autem quo minus ipse Athenas veniret libris mittendis 
absens de officiis hortatus est (cf. praeter 11. 11. de oflF. 
3, 2, 5 sqq.; 3, 33, 121). Nec solum sapientiae eum 
praeceptis abundare volebat signisque amplificatae doc- 
trinae gaudebat sed etiam pro sua parte ipse eum ad 
studia cum philosophica tum rhetorica et quidem in 
utroque genere Latina excitare suisque libris aliquid ei 
adiumenti in his studiis adferre conabatur (cf. de oflF. 
1, 1, 1 sqq). Topicis autem scribendis modo ad id 
genus redierat in quo versantur Partitiones, quae ex 
mente scriptoris, ut supra vidimus, eo nunc aptiores 
erant Marco quod aliquamdiu philosophiae operam 
dederat. 

Alia quaedam paululum ab his quae exposuimus 
diversa, idem tamen sonantia libri habent de officiis; 
quorum initio quod dicit de proposito suo Cicero, ali- 
quid se ad Marcum eo tempore, multa postea scribere 
statuisse, ordiri autem ab officii praeceptis maxime vo- 
luisse, id ratio simplicissima sic interpretari iubet ut 
illis ipsis libris initium ad Marcum scribendi factum esse 
intellegatur. De hac autem re quidquid iudicatur, illud 
certissimum est, Ciceronem eo tempore in animo ha- 
buisse ad filium post libros de officiis etiam alios 
mittere. 

Denique cur in libro quem scripsit anno ab urbe 
condita septingentesimo decimo Cicero in numerum 
librorum suorum oratoriorum Partitiones Oratorias non 

retulerit (cf. de div. 2, 1, 4), si valgatam opinionem de 
tempore scribendi sequaris, non facile dispicias. Non 
enim veri simile est eum in hac enumeratione Parti- 
tiones tanta cum cura elaboratas, si iam edidisset, aeque 
ac libros de inventione a se ipso improbatos praetermis- 
surum fuisse. 

Restant loca Quintiliana, quibus Pideritius senten- 
tiam suam tuebatur, Partitiones anno urbis conditae 
septingentesimo octavo esse conscriptas. Quintilianus 
igitur allato praecepto quodam ex Rhetoricis Ciceronis 
eoque damnato laudat quod et in Partitionibus Oratoriis 
et in Oratore praecipitur certioremque sententiam Cice- 
ronis in his libris esse ait, quippe qui postea scripti 
sint (cf. Quint. 3, 3, 6 sqq.; Pid. ed prolegg. § 8). Sed 
haec qui possunt testimonio esse Quintilianum utrumque 
opus fructum unius eiusdemque anni putavisse? Aut 
qua ratione idem inde efficitur quod nonnuUis locis plus 
tribuere auctoritatis Partitionibus quam aliis Ciceronis 
libris videtur (cf. Quint. 3, 11, 10; 3, 11, 18 cet.; Pid. 
1. 1.)? Nam ne Topica quidem, ut etiam sentiebat Pi- 
deritius, excipienda sed in numero librorum quibus Par- 
titiones hoc modo a Quintiliano anteponuntur habenda 
sunt (cf. Quint. 3, 11, 18). Id autem opus probabile 
est Quintilianum novissimum duxisse in quo accuratis- 
sime praeciperetur. 

Quod igitur initio Partitionum et fine interpretando 
adumbrari aliqua ex parte poterat praeceptisque dicendi 
ipsis plurium librorum inter se coUatis demonstratum 
videbatur, id reliqua indicia omnia confirmant nec dubi- 
tationi locum relinquunt quin libros de officiis Partitiones 
Oratoriae ordine teiHporum sint secutae*^). Quod si recte 
statuitur, brevi quidem intervallo alterum altero munere 

^®) Quem librum Cicero mense Nov. a. u. c. 710 ad Atticum 
scripserit (cf. ad Att. 16, 11, 3) se perpoliturum et missurum, in 
medio relinquendum. 

cumulatum est. Ineunte enim mense Novembri Cicero 
nondum tertium de officiis librum perfecerat (cf. ad. Att. 
16, 11, 4), Romam autem rediit a. d. V. Idus. Dec. (cf. 
ad fam. 11,5) atque inde ab hoc tempore usque ad mor- 
tem rursus omnes videtur curas cogitationesque in rem 
publicam contulisse. 

Libellum ergo de partitionibus oratoriis Oicero ex- 
tremo fere anno ab urbe condita septingentesimo decimo 
conscripsit eo consilio, ut filium Athenis peregrinantem 
in studiis philosophicis et rhetoricis adiuvaret et ad 
utrumque genus diligentius colendum incitaret. Cum 
autem simul praecipuam in distribuendo partiendoque 
coUocans operam neque ad novos accedens fontes sed 
maximam partem ex suis ipsius libris eorumve memo^ 
ria hauriens omnia quam accuratissime emendatissimeque 
persecutus sit, quotienscumque sententia eius de aliqua 
parte doctrinae rhetoricae quae fuerit quaeritur, nec va- 
ria eius neglegi iudicia sed si quae. apparet progressio 
<jonsiderari et Partitionum praecepta, non, ut fieri solet, 
praetermitti, sed ut omnium extrema et cogitatissima 
fipectari maxime oportet. 



SENTENTIAE CONTROVEESAE. 



I. Ex Euthyphrone Platonis eruere velle quam scrip- 
tor veram putarit tov baiov definitionem perverse 
interpretantis est. 

n. In Demosthenis Leptinea § 15 verba quae sunt 
xai zg ^e^aiovriri spuria esse censeo. 

in. De aetate Demosthenis quae in Midiana (§ 154) 
scripta sunt cum iis quae ex primis eius orationi- 
bus coUiguntur non necessario discrepare putantur. 

IV. Quod Oicero in Bruto (4, 15) dicit Attico, admo- 
nitum se Annali eius esse ut ab eo aliquid ad 
se reficiendum eumque remunerandum sumeret, id 
iniuria negatur ad hunc ipsum librum Ciceronis 
referri. 

V. In Ciceronis Partitionibus Oratoriis 2, 6 post ap- 
pellandi verbum reponendum est aut pro ut. 

VI. Ibidem 11, 39 scribenda sunt: . . . oratio incon- 
stans, tremor, eorum aliquid quae sensu percipi 
possint (cf. de inv. 2, 9, 30; 2, 10, 33). 



VITA. 



Franciscus loannes Merchant Alberti F., matre Candace 
e gente Downs, natus sum Novi Eboraci a. d. X. Kal. lan. anno 
huius saeculi LV. Fidem profiteor evangelicam. Primis litterarum 
•elementis imbutus, mortuo patre matre duce et custode, in rem 
publicam lowensem transmigravi ibique usque ad annum decimum 
sextum apud magistros publicos erudiebar. Tum infirmitate cor- 
poris coactus libros abieci et tres fere annos contrivi in negotiis. 
Interea autem cupiditate humanitatis amplioris adductus, iuvantibus 
institutione ministro verbi divini coniugeque eius praestantissima, 
initium feci Latine et Graece discendi. Uno igitur et vicesimo 
anno, legitimo sustentato examine, in studiosorum numerum Collegii 
Shurtleffensis, quod situm est Altonae in re publica Illiuoiensi, et 
post quadriennium consueta Baccalaurei Artium privilegia et honores 
adeptus in doceutium ordinem eiusdem coUegii receptus sum. Func- 
tusque per quinquennium munere praeceptorio tandem, quod iam 
diu expetebam, Berolinum transii et m. Octobri a. MDCCCLXXXV 
impetravi ut civibus Universitatis Fridericae Guilelmae adscriberer. 
Ac plus iam quatuor annos in studiis philologicis et philosophicis 
•consumpsi viros audiens doctissimos: Bastian, du Bois-Keymond, 
Curtius, Dessau, Deussen, Diels, Hirschfeld, Hoffory, Hiibner, Kirch- 
hoff^ Oldenberg, Paulseu, lo. Schmidt, Vahlen, Weber, Weiss, Zeller. 
Exercitationibus etiam philologicis quinque interfui semestria mo- 
derantibus Hubnero et Vahleno. His viris omnibus, iu primis 
Hubnero, Webero, Vahleno optime de me meritis, gratias ago et 
iustissimas et verissimas. Insignis vero benignitas erga me fuit 
Hiibneri eiusque consilia cum in studiis meis universis tum in rhe- 
toricis, unde dissertatio cui legibus obsecutus academicis hanc vitae 
descriptionem adnecto profecta est, permultum me adiuverunt. 

